hotchpotch/miracl-hf-unified huggingface dataset:
జోసెఫ్ ఫోరియర్
జీన్ బాప్తిస్తే జోసెఫ్ ఫోరియర్ (మార్చి 21, 1768 - మే 16 1830), ఫ్రాంస్కు చెందిన ఒక భౌతిక మరియు గణిత శాస్త్రవేత్త. మరియు ఫోరియర్ సీరీస్, ను కనుగొన్న శాస్త్రవేత్తగా లోకానికి సుపరిచితుడు.
ఫోరియర్
హరిత గృహ ప్రక్రియ యొక్క ఆవిష్కరణ
వాతావరణంలో వాయువుల వల్ల భూమి ఉపరితల ఉష్ణోగ్రత పెరగొచ్చన్న విషయాన్ని కనుక్కున్న ఘనత 1824లో ఫోరియర్ కి దక్కిందని చెప్పుకుంటారు. ఈ ప్రక్రియకే తదనంతరం హరిత గృహ ప్రక్రియగా పేరొచ్చింది. 1824లో ఈ ప్రక్రియని వివరంగా వర్ణించాడు. తరువాత 1827లో అలాంటి మరో పత్రంలోనే గ్రహాల చుట్టూ ఉన్న వాతావరణం వల్ల వాటి ఉపరితలంలోని వాతావరణం వేడెక్కొచ్చని పేర్కొన్నాడు. ఆ విధంగా గ్రహాల యొక్క శక్తి సమతూనిక అన్న భావనకి, గ్రహాల ఉష్ణోగ్రతని పెంచే మూలాలు అనేకం ఉంటాయన్న భావనకి ప్రాణం పోశాడు. పరారుణ వికిరణాల వల్ల కూడా గ్రహాలు శక్తిని (దానికి చీకటి వేడిమి అని పేరు కూడా పెట్టాడు) పోగొట్టుకుంటాయని కూడా అన్నాడు. ఉష్ణోగ్రత పెరుగుతున్న కొద్ది ఆ శక్తిని కోల్పోయే వేగం కూడా ఎక్కువవతుంది. ఆ విధంగా ఒక దశలో ఉష్ణనష్టానికి, ఉష్ణలబ్ధికి మధ్య సమతూనిక ఏర్పడుతుంది. వాతావరణం ఉండడం వల్ల ఉష్ణనష్టం నెమ్మదిస్తుంది. లబ్ధికి, నష్టానికి మధ్య సమతూనిక అధిక ఉష్ణోగ్రతల దిక్కుగా జరుగుతుంది. ఉష్ణోగ్రత పెరుగుతున్న కొద్ది పరారుణ వికిరణ రేటు పెరుగుతుందని ఫోరియర్ కి తెలుసు. కాని ఆ ప్రక్రియకి ఒక సంఖ్యాత్మక రూపాన్నిచ్చే స్టెఫాన్-బోల్జ్మాన్ నియమం తదనంతరం యాభై ఏళ్ల తరువాత గాని కనుక్కోబడలేదు.
భూమికి ప్రాథమిక శక్తి మూలం సూర్యరశ్మే నని గుర్తించాడు ఫోరియర్. సూర్యరసశ్మికి పృథ్వీ వాతావరణం ఇంచుమించు పారదర్శకంగా ఉంటుందని, భూగర్భ ఉష్ణం యొక్క పాత్ర ఇక్కడ ఎక్కువగా లేదని కూడా గుర్తించాడు. అయితే గ్రహాంతర అంతరిక్షం నుండి వచ్చే కిరణాలు కూడా భూమి మీద వేడిమిని పెంచడంలో ముఖ్య పాత్ర ధరిస్తాయి అని భావించి ఫోరియర్ పొరబడ్డాడు.
ఓ నల్లని పెట్టెని ఎండలో పెట్టి మ్. ద ససూర్ చేసిన ప్రయోగాన్ని ఫోరియర్ పేర్కొన్నాడు. ఆ పెట్టె మూతని ఓ సన్నని అద్దంతో మూసి ఉంచితే పెట్టెలో ఉష్ణోగ్రత పెరుగుతుంది. పన్నెండేళ్ల తరువాత విలియం హెర్షెల్ కూడా పరారుణ కాంతిని కనుక్కున్నాడు.
ఆయనము
ఆయనము ఒక కాలమానము. ఒక ఆయనము 3 ఋతువులు లేదా 6 నెలలకు సమానము. ఒక సంవత్సరములో రెండు ఆయనాలు వస్తాయి. అవి ఉత్తరాయణం మరియు దక్షిణాయణం.
ఉత్తర ఆయనం అంటే ఉత్తరం వైపుకి పయనించడం అని అర్ధం. సూర్యుడు కొంత కాలం భూమధ్యరేఖకి దక్షిణం వైపు పయనించడం, తరువాత దక్షిణం వైపు నించి ఉత్తరం వైపుకి పయనించడం జరుగుతూ ఉంటుంది. సూర్యుడు పయనించే దిక్కుని బట్టి దక్షిణం వైపుకి పయనిస్తున్నపుడు దక్షిణాయనం అని ఉత్తరం వైపుకి పయనిస్తున్నప్పుడు ఉత్తరాయణం అని అంటారు.
చైత్ర మాసం -- ఉత్తరాయనం -- వసంత ఋతువు
వైశాఖ మాసం -- ఉత్తరాయనం -- వసంత ఋతువు
జ్యేష్ట మాసం -- ఉత్తరాయనం -- గ్రీష్మ ఋతువు
ఆషాఢ మాసం -- ఉత్తరాయనం + దక్షిణాయనం గ్రీష్మ ఋతువు
శ్రావణ మాసం --దక్షిణాయనం -- వర్ష ఋతువు
భాద్రపద మాసం --దక్షిణాయనం -- వర్ష ఋతువు
ఆశ్వయుజ మాసం --దక్షిణాయనం -- శరత్ ఋతువు
కార్తీక మాసం --దక్షిణాయనం -- శరత్ ఋతువు
మార్గశిర మాసం --దక్షిణాయనం -- హేమంత ఋతువు
పుష్య మాసం -- దక్షిణాయనం + ఉత్తరాయణం -- హేమంత ఋతువు
మాఘ మాసం -- ఉత్తరాయనం -- శిశిర ఋతువు
ఫాల్గుణ మాసం -- ఉత్తరాయనం -- శిశిర ఋతువు
యోగం (పంచాంగం)
పంచాంగం ప్రకారం యోగ నామములు: 27.
యోగము
యోగము [ yōgamu ] yōgamu. సంస్కృతం n. Junction, meeting, union, కూడిక, కూర్పు. Fortune, అపూర్వ వస్తుప్రాప్తి. సద్యోగము a lucky conjuncture, good fortune, or luck. దుర్యోగము misfortune. దైవయోగము Divine Providence. దైవయోగము తప్పి unhappily, unfortunately. Accession of property, or wealth. ద్రవ్యము. A prescription, a recipe. ఔషధము, మహాబిల్వాది యోగము a prescription including Bilva roots.
యోగ శబ్దం ‘యుజ్‌ ’ అనే సంస్కృత ధాతువు నుండి పుట్టిందని అందరికి తెలిసినవిషయమే. ఆ ధాతువుకు కలిసికొనుట, ఏకమగుట, సమన్వయించుట మొదలైన అర్ధా లున్నాయి. జీవాత్మ పరమాత్మ లో సమ్యోగం చెందటమే
యోగ పరమార్ధం. ‘ నయమాత్మాబలహీనేన లభ్యతే ’ అని ముండకోపనిషతు చెపుతోంది. అంటె బలహీనులు ఆత్మను తెలుసుకోలేరు, పొందలేరు అని భావం కాబట్టి ఆత్మ జ్ఞానానికి శక్తిమంతమైన శరీరము , సమాహితమైన బుధ్ధి అత్య అవసర మన్నమాట. దీని వల్ల క్రమంగా శరీరరోగ్యం సమాహితమైన చిత్తం ఏర్పడి ఆత్మను పరమాత్మతో సమ్యోగం చెందింప జేసే శక్తి సాధకుని కేర్పడుతుంది.
యోగ విజ్ఞానాన్ని తెలుసుకోవడానికి తోడ్పడేవి ప్రధానంగా యోగానికి సంబంధించిన ఉపనిషత్తులు. వాటిలో యోగతత్వోపనిషతు, మండల బ్రాహ్మాణోపనిషతు, యోగకుండల్యోపనిషతు ప్రధానంగా పేర్కొన దగినవి. ఇవే గాక పాతంజలి యోగసూత్రాలు , భగవద్గీత , యోగ వాసిష్ఠం యోగజ్ఞానానికి ప్రమాణ గ్రంధాలు. పతంజలి యోగ సూత్రాలకు స్వామి వివేకానందులు ఆంగ్లంలో చేసిన అనువాదం అందరు చదువదగింది. పై గ్రంధాలన్నిట్లోనూ యోగం భారత దేశాంలో అత్యంత ప్రాచీన కాలం నుంచి అధ్యయన అభ్యాసాలలో ఉన్నట్లు చెప్పబడి ఉంది.
యోగోపనిషత్తులలో యోగం నాలుగు విధాలుగా చెప్పబడింది. అవి , హఠయోగం , లయయోగం , మంత్రయోగం , రాజయోగం. అయితే, ఇప్పుడు యోగమంటే హఠ రాజాయోగాల సమ్మేళనం గా భావింప బడుతున్నది. దీనికే ఆష్టాంగయోగమని ప్రసిధ్ధి. ఆష్టాంగ యోగమంటే ఎనమిది అంగాలతో కూడిన యోగమని అర్ధం. యమ, నియమ,ఆసన,ప్రాణాయామ,ప్రత్యాహార, ధారణ,ధ్యాన,సమాధులు అష్టాంగాలు.
1.యమ :- యమానికి పదిలక్షణా లున్నాయి. అవి,
4. బ్రహ్మచర్యం- బ్రహ్మచర్యదీక్ష గాని, శాస్త్రోక్తవిధి ననుసరించి గార్హస్థ్య ధర్మ నిర్వహణంగాని బ్రహ్మచర్యం
7. దయ - సర్వభూత దయ
10. శౌచం. -ఆంతర్భహి శ్శుధ్ధి శౌచం
యోగము అనే విషయానికి సంబంధీంచిన పేజీలు
విశోధిత రామాయణం
విశోధిత రామాయణము తెలుగులో ఒక పరిశోధన గ్రంథము.
దీనిని శ్రీకాకుళం తాలూకా షళంత్రి అగ్రహారం వాస్తవ్యులు మోడేకుర్తి గున్నయ్య పంతులు 1941 రచించారు.
శ్రీరాముని యందు పరమ భక్తిగల పంతులుగారు వాల్మీకి రామాయణము, అధ్యాత్మ రామాయణము, బ్రహ్మాండ పురాణము మొదలైన ప్రాచీన గ్రంథాలను చదివి ఈ విశోధిత రామాయణమును అత్యంత సులభమైన శైలిలో రచించిరి.
ఇలుడు
ఇలుడు కర్దమ ప్రజాపతి కుమారుడు. ఈతడు బాహ్లిక దేశపు రాజు, బహు పరాక్రమశాలి మరియు ధార్మికుడు.
ఒకనాడు సపరివారంగా అడవికి వేటకు బయలుదేరాడు. అదే ప్రదేశంలో పార్వతీపరమేశ్వరులు విహరిస్తున్నారు. పరమేశ్వరుడు దేవిని సంతోషపరచడానికి, తాను మహిళయై, అక్కడ ఉన్న వృక్షాలను మహిళలుగా చేసి క్రీడిస్తున్నాడు. ఆ దృశ్యాన్ని ఆశ్చర్యంతో చూస్తున్న ఇలుడు సపరివారంగా స్తీలుగా మారిపోయారు. శంకరుని ఎంతగా ప్రార్థించినా తిరిగి పురుషులుగా మార్చడానికి అంగీకరించలేదు. ఇలుడు పార్వతిని వేడుకొనగా ఇలుడు ఒక నెల పురుషుడుగాను, మరొక నెల స్త్రీగాను ఉండవచ్చని చెప్పింది. పురుషుడుగా ఉన్నప్పుడు ఇలుడని, స్త్రీగా ఉన్నప్పుడు ఆమె ఇలయని వ్యవహరించబడునని అనుగ్రహించింది. ఒకసారి అందమైన రమణులుగా విహరిస్తున్నప్పుడు, ఆ వనంలోనే తపస్సు చేసుకొంటున్న ఇంద్రుడు కుమారుడు బుధుడు ఆమె సౌందర్యానికి ముగ్ధుడై తపస్సుమాని ఆమె యందే మనస్సు లగ్నంచేసాడు. ఇంతలో నెల గడచిపోయింది. ఇలగా ఉన్నప్పటి జ్ఞాపకాలు ఏమీ ఇలునికి మిగలలేదు. మరొక నెల గడిచింది. ఇలుడు తిరిగి ఇలగా మారాడు. బుధుడు ఆమెను వివాహమాడి తొమ్మిది నెలలు ఆమెతో గడిపాడు. ఇలకు బుధుని వలన పురూరవుడు జన్మించాడు.
బుధుడు కర్దమ ప్రజాపతి, పులస్యుడు, క్రతువు, కశ్యప, దూర్వాసులను రావించి ఇలునికి పురుషత్వాన్ని ప్రసాదించే మార్గం ఉపదేశించమని ప్రార్థించాడు. వారందరు శివుని ఆరాధించడం ఒక్కటే మార్గం అన్నారు. మహర్షులందరితోను అశ్వమేధ యాగం నిర్వహించి, శంకరుని తృప్తి పరచి, ఇలునికి పూర్తి పురుషత్వం సిద్ధించింది.
పరమేశ్వరుడు
ఆదిదేవుడిగా, సర్వజ్ఞుడిగా, భోళాశంకరుడిగా, పరమశివునిగా కీర్తించబడే పరమాత్మయే పరమేశ్వరుడు. 
ఈయన హిందువులకు అత్యంత ఆరాధనీయ దైవం. లింగ స్వరూపంలో పూజలందుకునే ఈ పరమశివుడే సృష్టి, స్థితి, లయ, తిరోధాన, అనుగ్రహములను నిర్వహిస్తూ భక్తుల పాలిట కల్పవృక్షంగా భాసిస్తూ ఉంటాడు. 
జగన్మాత అయిన పార్వతీదేవి ఈయన అర్ధాంగి. పార్వతీపరమేశ్వరులు ఆదిదంపతులుగా సకలలోకవాసులచేత పూజలందుకుంటూ ఉంటారు. శివ కుటుంబం కూడా చాలా చిత్రమైనది. 
శివుడు త్రినేత్రుడై, భస్మాంగధారియై, పాములను ఆభరణాలుగా వేసుకుని, గజచర్మాన్ని ధరించి ఉంటే, అమ్మవారు సకలాభరణ భూషితురాలై అలరారుతూ ఉంటుంది.
పెద్దకుమారుడైన విఘ్నేశ్వరుడు గజముఖుడు. చిన్నకుమారుడైన కుమారస్వామి ఆరు ముఖములు కలవాడు. 
విరోధ భావన కలిగిన జీవులైన ఎద్దు, సింహం, ఎలుక, నెమలి, పాము, శివ సదనమైన కైలాసగిరిపై సఖ్యతతో తిరుగాడుతూ ఉంటాయి.
పరమేశ్వరుడిని నిరంతరారాధన చేసేవారి హృదయమే కైలాసమై, వారి మనసులోని కామక్రోధాదులు శమించి నిరంతరానందాన్ని పొందుతారన్న సత్యాన్ని పైవిషయం ప్రబోధిస్తుంది. 
నిర్గుణ పరబ్రహ్మ యొక్క కర్మ స్వరూపం శ్రీమహావిష్ణువు అయితే, జ్ఞాన స్వరూపం పరమేశ్వరుడు.
అందుకే లౌకిక పురోగతికి విష్ణు రూపాన్ని, ఆధ్యాత్మిక పురోగతికి శివ స్వరూపాన్ని ఆరాధన చేయాలని పురాణాలు చెబుతున్నాయి. 
వేదం శివుడిని సకల దుఃఖ హరుడైన రుద్రుడిగా చెబుతోంది. శత్రుబాధ, పిశాచపీడ, దుఃఖము పోవడానికి ఓం నమో భగవతే రుద్రాయ అనే మంత్రాన్ని,
విషపూరిత జీవుల నుండి రక్షణకై ఓం నమో భగవతే నీలకంఠాయ అనే మంత్రాన్ని పఠించాలన్నది పురాణవచనం.
మంత్రములలోకెల్లా గొప్పదిగా చెప్పబడే పంచాక్షరి మహామంత్రమునందు పరమేశ్వర శక్తి నిక్షిప్తమై ఉంటుంది. ఆ మంత్రరాజమే... నమఃశివాయ.
ఎరిస్ (మరుగుజ్జు గ్రహం)
ఎరిస్ Eris (ఉచ్ఛారణ 'ఎయిరిస్') ), మునుపు పేర్లు 136199 ఎరిస్ మరియు mp|2003 UB|313. ఇది మరుగుజ్జు గ్రహాలలో అతిపెద్దదైనది. ప్లూటో కంటే పెద్దది. సూర్యుని చుట్టూ తిరిగే శరీరాలలో దేహరీత్యా తొమ్మిదవది. దీని వ్యాసము సుమారు 2,500 కి.మీ. మరియు ప్లూటో బరువుకన్నా 27% ఎక్కువ బరువు గలది .
2003 లో దీనిని ప్రథమంగా గమనించారు. కానీ 2005 లో గుర్తించారు. ఇది నెప్ట్యూన్ గ్రహానికి ఆవలివైపు గలదు. దీనికి ఒక సహజ సిద్ధ ఉపగ్రహం (చంద్రుడు) గలదు, దీని పేరు డిస్నోమియా. ఈ ఎరిస్, క్యూపర్ బెల్ట్కు ఆవల గల విసరబడ్డ డిస్క్లో గలదు. తోకచుక్కల ప్రాంతమైన ఈ విసరబడ్డ డిస్క్ లో ఎరిస్ ప్రదేశానికి మన సూర్యుడికి మధ్య దూరం 96.7 అంతరిక్ష మానాలు (AU).
ఇది ప్లూటో కన్నా పెద్దదిగా వున్నందున NASA వారు దీనిని సౌరమండలము లోని పదవ గ్రహంగా అభివర్ణించారు.
ఎరిస్ ను, మైక్ బ్రౌన్, ఛాద్ ట్రుజిల్లో, మరియు డేవిడ్ రాబినోవిడ్జ్ ల జట్టు కలసి 2005 జనవరి 5 న కనుగొన్నారు.
ఎరిస్ వ్యాసం దాదాపు 2397 కి.మీ. 100 కి.మీ. తేడా, హబుల్ టెలీస్కోపు ద్వారా కనుగొనబడింది.
మార్టినా నవ్రతిలోవా
1956, అక్టోబర్ 18న ప్రేగ్లో జన్మించిన మార్టినా నవ్రతిలోవా (Martina Navratilova) ప్రముఖ టెన్నిస్ క్రీడాకారిణి. టెన్నిస్ రచయిత స్టీవ్ ఫ్లింక్ తన గ్రంథం The Greatest Tennis Matches of the Twentieth Century లో నవ్రతిలోవాను స్టెఫీగ్రాఫ్ తరువాత మహిళా టెనిస్ క్రీడాకారిణులలో 20 వ శతాబ్దపు రెండో ఉత్తమ క్రీడాకారిణిగా పేర్కొన్నాడు. మార్టినా నవ్రతిలోవా తన క్రీడా జీవితంలో 18 గ్రాండ్‌స్లాం సింగిల్స్ టైటిళ్ళను, 31 గ్రాండ్‌స్లాం డబుల్స్ టైటిళ్ళను, 10 గ్రాండ్‌స్లాం మిక్స్‌డ్ డబుల్స్ టైటిళ్ళను గెలిచింది. వింబుల్డన్ సింగిల్స్ ఫైనల్లో 12 సార్లు ప్రవేశించింది. 1982 నుంచి 1990 వరకు వరుసగా 9 సార్లు వింబుల్డన్ ఫైనల్లో ప్రవేశించడం విశేషం. మొత్తంపై 9 సార్లు వింబుల్డన్ టైటిల్‌ను గెలిచి అత్యధిక వింబుల్డన్ టైటిళ్ళను గెలుపొందిన మహిళా క్రీడాకారిణిగా రికార్డు సృష్టించింది. రికార్డు స్థాయిలో 31 డబుల్స్ గ్రాండ్‌స్లాం టైటిళ్ళను గెలవడమే కాకుండా బిల్లీ జీన్ కింగ్‌తో కలిసి 20 సార్లు వింబుల్డన్ గెలుపొంది రికార్డు సాధించింది. వరుసగా 11 సార్లు గ్రాండ్‌స్లాం టోర్నమెంట్ ఫైనల్లో ప్రవేశించి 13 సార్లు ఈ ఘనత వహించిన స్టెఫీగ్రాఫ్ తరువాత రెండో స్థానంలో ఉంది.
1956, అక్టోబర్ 18న చెకొస్లోవేకియా లోని ప్రేగ్ నగరంలో జన్మించింది. ఆమెకు 3 సంవత్సరాల వయస్సు ఉన్నప్పుడే తల్లిదండ్రులు విడాకులు తీసుకున్నారు. 1962లో ఆమె తల్లి మిరొస్లావ్ నవ్రతిల్‌ను వివాహం చేసుకుంది. అతడే మార్టినాకు తొలి టెన్నిస్ గురువు. 1972లో మార్టినా 15 సంవత్సరాల వయస్సులోనే చెకొస్లోవేకియా జాతీయ టెన్నిస్ చాంపియన్‌షిప్‌ను సాధించింది. 1974లో తొలిసారిగా ప్రొఫెషనల్ సింగిల్స్ టైటిల్‌ను సాధించింది.
పాడ్యమి
చంద్రమానం ప్రకారం పక్షము రోజులలో మొదటి తిథి పాడ్యమి. అధి దేవత - అగ్ని.
ధర్మ సింధు ప్రకారం శుక్ల పక్ష పాడ్యమి ఖండతిథి అయితే, పూజలు - వ్రతాలకు అపరాహ్ణ వ్యాప్తి కలిగినట్లయితే పూర్వదినమునే గ్రహించాలి. అదే కృష్ణపక్షంలో అయితే ఎల్లప్పుడు విదియతో కూడిన పాడ్యమినే గ్రహించాలి. ఉపవాసాదులకు ఉదయమే సంకల్పించాలి.
విదియ
చంద్రమానం ప్రకారం పక్షము రోజులలో రెండవ తిథి విదియ. అధి దేవత - బ్రహ్మ.
ధర్మ సింధు ప్రకారం కృష్ణ పక్షంలో విదియ పగలు పూర్వార్థం అనగా - రెండు ఝాములలోగా ప్రవేశిస్తే ముందు రోజునే విదియ తిథిగా పరిగణించాలి. కానిచో పరవిద్ధనే గ్రహించాలి.
తదియ
చంద్రమానం ప్రకారం పక్షము రోజులలో మూడవ తిథి తదియ లేదా త్రితీయ. అధి దేవత - గౌరి.
ధర్మ సింధు ప్రకారం గౌరీ వ్రతాదులలో తదియకు లేశమైనను విదియ కలియరాదు. మరునాడు చవితి కొద్దిగా కలిసివున్నా గౌరీదేవికి తదియగా గుర్తించాలి.
ఇతర వ్రతాలలో తొలిరోజున మూడు ముహూర్తముల కాలం విదియ ఉండి, ఆ రోజున మూడు ముహూర్తముల కాలం తదియ ఉంటే పూర్వదినాన్ని తదియగా గుర్తించరాదు. కేవలం ద్వితీయవేధ ఎక్కువ ఉన్నప్పుడే ఇలా గ్రహించాలి. లేనపుడు పరదినమే గ్రహించాలి.
చవితి
చంద్రమానం ప్రకారం పక్షము రోజులలో నాలుగవ తిథి చవితి లేదా చతుర్థి. అధి దేవత - వినాయకుడు.
ధర్మ సింధు ప్రకారం గణేశ వ్రతాతిరిక్తమైన ఉపవాస వ్రతాలలో పంచమీయుక్తమైన చవితి తిథి ఉపయుక్తము. గౌరీ వ్రతానికి - వినాయక వ్రతానికి మధ్యాహ్న వ్యాప్తి ముఖ్యం. రెండు రోజులు తిథి పడినప్పుడు మధ్యాహ్మ వ్యాప్తి ఉన్నా - లేకపోయినా, ఏకదేశ వ్యాప్తి ఉన్నాగాని తదియచేత కలిసి ఉన్నందున పూర్వదినాన్నే గ్రహించాలి. అయితే నాగచతుర్థి విషయమై పూర్వదినమున మధ్యాహ్న వ్యాప్తి ఉంటే పూర్వదినమునే గ్రహించాలి.
పంచమి
చంద్రమానం ప్రకారం పక్షము రోజులలో అయిదవ తిథి పంచమి. అధి దేవత - సర్పము.
ధర్మ సింధు ప్రకారం శుక్ల మరియు కృష్ణ పక్షాలు రెండింటిలోనూ సర్వకర్మలకు చతుర్థీయుక్తమైన పంచమిని గ్రహించాలి. నాగ పంచమికి కూడా పరవిద్ధనే గ్రహించాలి. పూర్వదినమందు చవితి ఆరు ఘడియలుంటే, స్వల్పమైన పంచమి ఉన్నప్పటికీ పరదినమే గ్రహించాలి. చతుర్థి అంతకు తక్కువైతే పూర్వదినం గ్రహించాల్సి ఉంటుంది. స్కందోపవాస వ్రతానికి మాత్రం షష్ఠీయుక్తమే కావలసి ఉంటుంది.
షష్ఠి
చంద్రమానం ప్రకారం పక్షము రోజులలో ఆరవ తిథి షష్ఠి. అధి దేవత - కుమార స్వామి.
సప్తమి
చంద్రమానం ప్రకారం పక్షము రోజులలో ఏడవ తిథి సప్తమి. అధి దేవత - సూర్యుడు.
ధర్మ సింధు ప్రకారం షష్ఠితో కూడిన సప్తమినే సర్వకర్మలకు గ్రహించాలి. పూర్వదినాన అస్తమయ పర్యంతం షష్ఠి ఉంటే, అష్టమీ విద్ధ అయినా పరదినమే గ్రహించక తప్పదు.
అష్టమి
చంద్రమానం ప్రకారం పక్షము రోజులలో ఎనిమిదవ తిథి అష్టమి. అధి దేవత - శివుడు.
నవమి
చంద్రమానం ప్రకారం పక్షము రోజులలో తొమ్మిదవ తిథి నవమి. అధి దేవత - దుర్గా దేవి.
ధర్మ సింధు ప్రకారం సకల వ్రతాలకు మరియు పండుగలకు అష్టమీయుక్తమైన నవమినే గ్రహించాలి.
దశమి
చంద్రమానం ప్రకారం పక్షము రోజులలో పదవ తిథి దశమి. అధి దేవత - యముడు.
ఏకాదశి
చంద్రమానం ప్రకారం పక్షము రోజులలో పదకొండవ తిథి ఏకాదశి. అధి దేవత - శివుడు.
సంవత్సరమునందు ప్రత్యేక మాసమున శుక్ల మరియు కృష్ణ పక్షమున రావు ఏకాదశి తిథుల పేర్లు క్రింది పట్టికలోనున్నవి.
ద్వాదశి
చంద్రమానం ప్రకారం పక్షము రోజులలో పన్నెండవ తిథి ద్వాదశి. అధి దేవత - విష్ణువు.
త్రయోదశి
చంద్రమానం ప్రకారం పక్షము రోజులలో పదమూడవ తిథి త్రయోదశి. అధి దేవత - మన్మధుడు.
ధర్మ సింధు ప్రకారం త్రయోదశికి శుక్ల పక్షంలో పూర్వదినాన్ని మరియు కృష్ణ పక్షంలో పరదినాన్ని గ్రహించాలి.
మరుగుజ్జు గ్రహం
మరుగుజ్జు గ్రహం (ఆంగ్లం Dwarf Planet), లేదా 'చిన్న గ్రహం', అంతర్జాతీయ ఖగోళ సమాఖ్య (IAU) నిర్వచనం ప్రకారం, ఒక అంతరిక్ష వస్తువు, సూర్యుని చుట్టూ పరిభ్రమిస్తూ, తగినంత బరువును కలిగి, గోళాకృతిని కలిగి, స్వంత గురుత్వాన్ని కలిగి, గ్రహానికి కావలసిన 'ఇరుగు పొరుగు ప్రాంతం' ను పొందివుండ లేక, ఉపగ్రహమూ కానిది. ఇంకా విపులంగా, దీనికి గోళాకృతి పొందడానికి కావలసిన బరువు ఉన్ననూ గ్రహానికి కావలసిన 'ఇరుగు పొరుగు ప్రాంతం' లేకపోవడం వల్ల ఏర్పడిన గ్రహం కాని గ్రహం ఈ మరుగుజ్జు గ్రహం.
వీటి లక్షణాలను గమనించండి;
అంతర్జాతీయ ఖగోళ సమాఖ్య (IAU) ఈ మూడు అంతరిక్ష వస్తువులను, 'మరుగుజ్జు గ్రహాలు' గా, నిర్ణయించింది:
ఈ మూడు వస్తువుల పోలికలు :
అమావాస్య
ఈ పదానికి అమావస్య అని కూడా రూపాంతరం ఉంది. అమావాస్య నాటి రాత్రి చంద్రుడు కనిపించడు. చంద్రమానం ప్రకారం కృష్ణ పక్షము రోజులలో పదిహేనవ తిథి. అధి దేవత - చంద్రుడు.
సూర్య గ్రహణాలు ప్రతిసారీ అమావాస్య నాడు సంభవిస్తాయి.
అంతర్జాతీయ ఖగోళ సమాఖ్య
అంతర్జాతీయ ఖగోళ సమాఖ్య (ఆంగ్లం International Astronomical Union-IAU), ప్రపంచంలోని వివిధ జాతీయ ఖగోళ సంఘాల సమాఖ్య. ఇది అంతర్జాతీయ సైన్సు కౌన్సిల్ సభ్యత కలిగినది. ఇది అంతర్జాతీయంగా అధికారికంగా గుర్తింపబడినది. దీని కేంద్రము ఫ్రాన్స్ లోని పారిస్ నగరంలో కలదు. దీని పని, విశ్వంలోని శరీరాలైన నక్షత్రాలను, గ్రహాలను మరియు ఆస్టెరాయిడ్ లను అధ్యయనం చేయడం. వీటికి సరైన పేర్లు పెట్టడం.
అ.ఖ.స. (IAU) 1919 లో యేర్పడినది.
అ.ఖ.స. (IAU) లో 9,785 "వ్యక్తిగత" సభ్యులు గలరు. వీరందరూ పి.హెచ్.డి డాక్టరేట్లు కలిగి వున్నారు. ఉద్యోగరీత్యా ఖగోళశాస్త్రజ్ఞులు. వీరేగాక 63 "జాతీయ" సభ్యులు, వివిధ దేశాలకు ప్రాతినిధ్యం వహించేవారున్నారు. 87% వ్యక్తిగత సభ్యులు పురుషులు మరియు 13% స్త్రీలు. ఈ సమాఖ్యకు ప్రస్తుత ఛైర్మన్ క్యాథరిన్ జె.సెరాస్కీ
అ.ఖ.స. (IAU), ప్రతి మూడేండ్లకొకసారి సమావేశమౌతుంది. (రెండవ ప్రపంచ యుద్ధ కాలం లో ఇది సమావేశం కాలేదు.)
క్రితం సమావేశాల పట్టిక :
26వ సాధారణ సభ 2006 ఆగస్టు 14 నుండి ఆగస్టు 25 వరకు చెక్ రిపబ్లిక్ లోని ప్రేగ్ లో సమావేశమైనది. ఈ సమావేశములు లో గ్రహం నిర్వచనాన్ని రూపొందించారు. ప్లూటో గ్రహాన్ని దాని హోదానుండి తొలగించారు. మరుగుజ్జు గ్రహాల గూర్చి చర్చించి, ఇవి 3 కలవని నిర్ధారించారు. అవి సెరిస్, ప్లూటో మరియు ఎరిస్. అ.ఖ.స. పని విధానాలను రూపొందించారు.. ఈ సమావేశం 12 రోజులు జరిగినది. ఇందులో 2412 మది పాల్గొన్నారు.,
శ్రీ
శ్రీ అనే పదాన్ని తెలుగు భాషలోను, సంస్కృతంలోను, సంబంధిత భారతీయ భాషలలోను వివిధ భావాలలో వాడుతారు. వాటిలో ప్రధానమైనవి.శ్రీ వైష్ణవ సంప్రదాయంలో జగన్మాత లక్ష్మీదేవికి విశిష్టమైన స్థానం ఉంది. ఈమె విష్ణుమూర్తి పత్నిగా, జగన్మాతగా, భక్తుల ప్రార్థనలను ఆలకించి, వాటిని నాథుని సన్నిధానంలో నివేదించి, వారిని క్షమింపజేసే పురుషకార రూపిణిగా పలువిధాలుగా పూర్వాచార్యులు నిరూపించారు. వీరి ప్రకారం లక్ష్మీశబ్దానికి "లక్ష్మీః పద్మాలయా పద్మా కమలా శ్రీః హరిప్రియా" అన్నట్లు పర్యాయ వాచకం అయిన శ్రీ శబ్దానికి గల వివిధ వ్యుత్పత్తులను ఆధారం చేసుకొని ఈమె వైభవాన్ని 
నిరూపించారు.
ఇస్ హాఖ్ ప్రవక్త
ఇస్ హాఖ్ (ప్రవక్త): ఇస్లాం మతగ్రంథమైన ఖురాన్, మరియు ఇస్లామీయ ధార్మిక సంప్రదాయాల ప్రకారము, ప్రవక్తల పితామహుడిగా పేరుగాంచిన ఇబ్రాహీం మరియు అతని భార్య సారాహ్ (ఇబ్రాహీం భార్య) ల కుమారుడు 'ఇస్ హాఖ్'. ఇతనిని 'ఇశ్రాయేలీయుల పిత' అనికూడా అంటారు. యూదుల మతగ్రంథమైన తోరాహ్ లోను క్రైస్తవుల మతగ్రంథమైన బైబిలు (అరబ్బీలో ఇంజీల్) లోనూ ఇతని పేరు 'ఇస్సాకు' గా వర్ణింపబడింది. దేవుని పరీక్షలో ఇబ్రాహీము బలి ఇవ్వబోయింది ఇస్మాయీల్ని అని ముస్లిములు అంటే, ఇస్సాకుని అని క్రైస్తవులు అంటారు.
ఇస్ హాఖ్ గురించి ఖురాన్ లో, హదీసులలో అనేక చోట్ల ప్రస్తావించ బడింది:
దేశాంతర వివాహాలు
మతాంతర వివాహం చేసుకొన్న దంపతులు మత ద్వేషాలను తగ్గించి సమన్వయపరచుటలో మరియు మతపరమైన కుదుపులను జీర్నించుకొనుటలో ఉపయుక్తంగా ఉన్నారు. మతాంతర వివాహం చేసుకొన్న ప్రముఖ భారతీయులలో కొందరు:
డా. లక్ష్మి సలీం,పటౌడీ-షర్మిలా టాగూరు,సునిల్ దత్- నర్గిస్ దత్ , అసిఫ్ అలి -అరుణ అలి (గత కాలపు కాంగ్రెస్ నాయకులు), కె యల్ మెహ్తా ఐ యఫ్ యస్ - హైదరాబాదు నవాబు . మహరాజా కిషన్ ప్రసాద్, హైదరాబాదు రాష్ట్ర ప్రధాన మంత్రి -నైజాం కుటుంబానికి చెందిన మహిళ, తల్మీజ్ అహ్మద్ - అక్బరుద్దిన్(ఐ యఫ్ యస్), రాజీవ్ గాంధి - సొనియా, సైఫ్ అలి ఖాన్ -, షారుఖ్ ఖాన్ -గౌరి, జాకీ ష్రాఫ్ - హ్రుతిక్ రోషన్ - సుజాన్నె ఖాన్, జ్యొష్న - ఇలియాస్ దంపతులు (వార్తలు చదివే వారు) అజారుద్దీన్ - సంగీతా బిజ్లాని మొదలగు వారు., మరియు వారి పిల్లలు. మనమంతా మతాంతర వివాహాలను ప్రోత్సహించి మన దేశంలో శాంతిని మరియు పరమత సహనాన్ని పెంపొందించుదాం. మీలో ఎవరైనా మరికొన్ని పేర్లను చెప్పగలరా?
ఘోష
ఘోష పజ్ర వంశీయుడైన కక్షీవంతుని కుమార్తె. ఈమె ఋగ్వేదం దశమ మండలంలోని కొన్ని సూక్తలను దర్శించి ఋషీక అయింది.
సతీ సావిత్రి
సతీ సావిత్రి హిందూ పురాణాలలో మహా పతివ్రత. యమునితో పోరి భర్త ప్రాణాలను తిరిగి సంపాదించిన సాధ్వి.
రోజా (1992 సినిమా)
రోజా (తమిళం: ரோஜா; ఆంగ్లం: Roja) 1992 లో విడుదలైన ఒక డబ్బింగ్ సినిమా. దీనికి మూలం తమిళ సినిమా కాగా తెలుగుతో సహా హిందీ, మళయాళం మరియు మరాఠీ భాషలలో కూడా డబ్బింగ్ చేశారు.
ఇది మణిరత్నం దర్శకత్వంలో కాశ్మీరు తీవ్రవాద సమస్య మీద నిర్మించిన సందేశాత్మక చిత్రం. దీనికి ఏ.ఆర్. రెహమాన్ సంగీతం అందించారు.ఈ చిత్రం చాలా అవార్డులకు నామినేట్ చేయబడింది.
1993 మాస్కో అంతర్జాతీయ ఫిల్మ్ ఫెస్టివల్ (రష్యా)
ఈ చిత్రం క్రింది అవార్డులను గెలుచుకున్నది.
1993 జాతీయ ఫిల్మ్ అవార్డులు (భారతదేశం)
1993 ఫిల్మ్ ఫేర్ అవార్డులు
నంది (ఇంటి పేరు)
నంది అను ఇంటి పేరు గల వారి పూర్వీకులు శివుని ఆరాధకులు. నంది శివుని వాహనము. శివాలయము నందు మరియు ప్రతి హిందూ దేవాలయము నందు దేవునికి అభిముఖముగ వున్న ఎద్దు ఆకారమే "నంది" నంది కొమ్ముల మధ్య నుండి భగవంతుడి ని చూచిన భగవంతుని కృప 
కలుగునని ప్రతీతి. సాదారణముగా వీరి గోత్రమ్ " శివ " గా వుంటుంది. ఈ గొత్రం వారికి కోపము
మెండు, నమ్మిన వ్యక్తులను అమితంగా అభిమానించుదురు. తెలివి పరులు, పరొపకారులు, 
కోపము నిగ్రహించుకొనిన యడల వీరు సాదించలేనిది లేదు. వీరు మంచి జాతకులు.
చాదస్తపు మొగుడు చెబితే వినడు కొడితే ఏడుస్తాడు
ఈ సామెత కొద్దిగా అమాయకపు మొగుడి గురించి, పది మందిలో ఉన్నప్పుడు ప్రక్కవారిని అర్ధం చేసుకోకుండా, ప్రక్కవారి సున్నితపు సంకేతాల్ని పట్టించుకోకుండా, లౌక్యం లేకుండా ప్రవర్తించె వారిని ఉద్దేశించి అసహంగా వాడుతారు.
ఇది నిజానికి శృంగారానికి సమయం అయినప్పుడు మెల్లిగా చెవిలో గొణుగుతుంది. అది పట్టించుకోని భర్తకు పైకి గట్టిగా చెప్పలేక పది మందిలో ఉన్న భర్తను పడక గదికి పిలువలేక తొడగిల్లుతుంది. దానిని అర్ధంచేసుకోలేని భర్త "అబ్బ ఏమిటే అలా గిల్లావు" అని ఏడుపు మోఖం పెడతాడు. ఆ సందర్భం నుండి పుట్ట్టిన సామెత ఇది. నర్మగర్భంగా చెబుతున్న విషయాన్ని అర్ధం చేసుకొని వారి పట్ల ఈ సామెతను వాడుతారు. అసలు సామెత "ఛాదస్తపు మొగుడు చెబితే వినడు, గిల్లితే ఏడుస్తాడు"
మాలెంపాటి
మాలెంపాటి ఇంటి పేరుగల వారు ప్రకాశం జిల్లాలోని స్వర్ణ, మాలెంపాటివారి పాలెం, కొంగపాడు, కారంచేడు, గుంటూరు జిల్లా- వేమూరు మండలంలోని చదలవాడ, చిలకలూరిపేట దగ్గర ఉన్న కమ్మవారి పాలెం లోను, క్రిష్ణా జిల్లాలోని రాముడుపాలెం, నడకుదురు, నిమ్మగడ్డలలోనూ పశ్చిమగోదావరి జిల్లాలోని చింతలపూడిలోను ఉన్నారు.
తమిళనాడులోని సేలం పరిసర ప్రాంతాలలోకూడా ఈ ఇంటిపేరుగల వారు ఉన్నారు.
నర్రా
నర్రా అను ఇంటి పేరు గల వారు ప్రకాశం జిల్లాలో అద్దంకి,కొంగపాడు ప్రాంతాలలో ఎక్కువగా ఉన్నారు.
అంతే కాకుండా గన్నవరం మండలంలో కూడా చాలామంది ఉన్నారు.
నర్రా ఇంటిపేరు గల కొందరు వ్యక్తులు:
రాజశేఖర్ (నటుడు)
డాక్టర్ రాజశేఖర్ ప్రముఖ తెలుగు సినిమా నటుడు. ఈయన తెలుగు, తమిళ సినిమాలలో వివిధ పాత్రలలో నటించాడు. ఇతని మొదటి చిత్రం వందేమాతరం. రాజశేఖర్ 1962, ఫిబ్రవరి 4 న తమిళనాడు రాష్ట్రంలోని థేని జిల్లా లక్ష్మీపురంలో జన్మించాడు. ఆయన తల్లిదండ్రులు శేఖర్, ఆండాళ్ పిళ్ళై.
సినిమాల్లోకి రాకమునుపే వైద్యవిద్యనభ్యసించాడు. చెన్నైలో కొంతకాలం ప్రాక్టీసు చేశాడు.
1991లో సహనటి జీవితను వివాహం చేసుకున్నాడు. ఈ దంపతులకు ఇద్దురు కూతుర్లు - శివాని, శివాత్మిక. రాజశేఖర్ ఆవేశపరుడైన యువకుని (యాంగ్రీ యంగ్‌మాన్) పాత్రలకు ప్రసిద్ధి.మొదట్లో ఆయన పాత్రకు సాయి కుమార్ గాత్రదానం చేశాడు.
గోగులపాటి కూర్మనాధ కవి
గోగులపాటి కూర్మనాధ కవి సింహాచలం లోని శ్రీవరాహ నారసింహుని మీద ఆసువుగా శాతకాన్ని రచించారు. ఈతడు ఆరువేల నియోగి బ్రాహ్మణుడు. ఇతని తల్లిదండ్రులు బుచ్చన్న, గౌరమాంబ. వెంకన్న, కామన్న అని ఇద్దరు తమ్ములు. ఈతడు విజయనగరం జిల్లాలోని రామతీర్థంలో సుమారు 1720 ప్రాంతంలో జన్మించారు. అక్కడ విద్యాభ్యాసము తరువాత, విజయనగర సంస్థానము యొక్క దేవస్థానాలలో ఉద్యోగిగా రామతీర్థం, పద్మనాభం, సింహాచలం, శ్రీకూర్మం లలో పనిచేశారు. చివరి కాలంలో గజపతినగరం తాలూకాలోని దేవుపల్లి గ్రామం (ప్రస్తుతం బొండపల్లి మండలం) లో ఉండేవారు.
ఇతడు మొదటి ఆనందగజపతి మహారాజు వద్ద ఆస్థానకవిగా మృత్యుంజయవిలాసము అనే యక్షగానము, తరువాత సింహాద్రి నారసింహ శతకము, లక్ష్మీనారాయణ సంవాదము మరియు సుందరీమణి శతకము వ్రాసెను.
ఇతడు సుమారు క్రీ.శ.1790 ప్రాంతంలో దేవుపల్లి గ్రామములోనే పరమపదించినట్లు చారిత్రకులూహించుచున్నారు. అడిదం సూరకవి, చట్రాతి లక్ష్మీనృసింహకవి ఇతని సమకాలికులు.
జయంతి
జయంతి దేవరాజైన ఇంద్రుని కూతురు. రాక్షసులకు గురువైన శుక్రుని భార్య. దేవయాని వీరి కుమార్తె.
ఖరీబోలి
ఖరీబోలి Khariboli లేదా "ఖడీబోలి" లేదా 'ఖరీబోలి మాండలికం', ఇది హిందీ : खड़ी बोली, మరియు ఉర్దూ : کھڑی بولی, మాండలికంగాను ఉదహరించబడ్డది. ఇది భారత్ లోని ఉత్తరప్రదేశ్ మరియు ఢిల్లీ ప్రాంతాలలో ప్రాదేశిక మాండలికం. ఇంకనూ ఇది హిందీ భాషకు చెందిన గౌరవప్రథమైన మాండలికంగానూ పరిగణిపబడింది.
ఈ ఖరీబోలీ నాలుగు రకాలుగా వున్నది, సాంస్కృతిక హిందీ, ఉర్దూ, దక్కని మరియు రీఖ్తా. సాంస్కృతిక హిందీ ఉత్తరభారతదేశంలోనూ, ఉర్దూ భారత్ మరియు పాకిస్తాన్ లోనూ, దక్కని దక్షిణభారత్ లోనూ రీఖ్తా లేదా రీఖ్తి ఉర్దూ సాహిత్యంలోనూ తమ ప్రభావాన్ని కలిగి ఉన్నాయి.
ఈ నాలుగు మాండలికాలూ "సాంసీబోలి" హిందూస్తానీ మాండలిక సమూహాన్ని ఏర్పరచింది. ఈ సమూహం హర్యానవీ, బ్రజ్ భాష, కనౌజీ మరియు బుందేలీ మాండలికాలు గలది, పశ్చిమహిందీ ప్రాంతాలలో కానవస్తుంది.
కచుడు
కచుడు దేవ గురువు బృహస్పతి కుమారుడు.
ఇతఁడు దేవతల ప్రార్థనచే శుక్రాచార్యులయొద్ద మృతసంజీవని (చచ్చినవారిని బ్రతికించునది) అను విద్యను గ్రహింప కోరి ఆతని యొద్దకుపోయి శిష్యత్వము వహించి ఉండునవసరమున శుక్రాచార్యులును అతని కొమార్తె దేవయాని ఇతనిమీఁద మిక్కిలి ప్రేమ కలిగి ఆదరించుచు ఉండిరి. అదిచూచి దానవులు సహింపను ఓపక ఒక్క దినము ఇతఁడు శుక్రాచార్యుల హోమధేనువును మేపుటకు అడవికిపోయి ఉండఁగా అచట పట్టి వధించిరి. అంత దేవయాని కచుఁడు పోయినపోకడ తెలియకపోయెను అని విచారపడుచు ఉండఁగా శుక్రాచార్యులు యోగదృష్టిచే వాఁడు రాక్షసులచేత చంపఁబడుట తెలిసికొని మృతసంజీవనివలన వానిని సంజీవితునిగ చేసి తోడ్కొని వచ్చెను. అందులకు దానవులు సహింపక మఱి ఒకతూరి అడవిని ఒంటిగా ఉండువేళ అతనిని చంపి కాల్చి భస్మముచేసి ఆభస్మమును సురయందు కలిపి శుక్రునికి త్రావనిచ్చిరి. అంతట దేవయాని మహాదుఃఖితురాలై మరల శుక్రుని వేఁడిన అతఁడు తన దివ్యదృష్టివలన కచునికి ప్రాప్తించిన అవస్థ ఎఱింగి సురవలనకదా ఇంత పుట్టెను అని ఎంచి సురాపానము బ్రాహ్మణాదిజనులకు అందఱకు నిషిద్ధముగా విధించి తన గర్భమునందు ఉన్న కచుని మృతసంజీవనిచే మరల సంజీవితుని చేసి తనయుదరము భేదించుకొని అతఁడు వె‌లువడిరాను తన్ను పునర్జీవితుని చేయను అనువుగా అతనికి మృతసంజీవని ఉపదేశము చేసెను. అట్లు కచుండు శుక్రునివలన మృతసంజీవని పడసి అతనిగర్భము వ్రచ్చుకొని బయిటవచ్చి మృతుండైన శుక్రుని సంజీవితుని చేసి అతనిని సంతోష పఱచెను. అంత దేవయానియు మిగుల సంతసించెను. ఆవల కొంతకాలమునకు వెనుక కచుండు దేవలోకమునకు పోవువాఁడై శుక్రుని వీడుకొని దేవయానికి తన ప్రయాణ యత్నమును తెలుపఁగా ఆమె అతనిని విడనాడ ఓర్వక తన్ను పెండ్లియాడుము అని నిర్బంధించెను. అతఁడు అది ధర్మవిరుద్ధము అని అందులకు సమ్మతింపనందున దేవయాని కోపించి నాప్రయత్నమున నీకు లభించిన మృతసంజీవని విద్య ఫలింపకపోవుగాక అని శపించెను. అంతట కచుండు 'నేను ధర్మమార్గము తప్పనివాఁడను కావున నీశాపమున మృతసంజీవని నాకు పనిచేయకున్నను, నాచేత ఉపదేశము కొన్నవారికి పనిచేయును, నీవు ధర్మవిరోధము తలఁచితివి కాఁబట్టి నిన్ను బ్రాహ్మణుఁడు పెండ్లియాడకపోవునుగాక' అని ప్రతిశాపము ఇచ్చెను. అది కారణముగా దేవయానికి క్షత్రియుఁగైన యయాతిని పెండ్లాడవలసి వచ్చెను. కచునకు మృతసంజీవని ఫలింపక తాను ఉపదేశము చేసినవారికి మాత్రము ఫలించునట్లు అయ్యెను.
రాణాప్రతాప్
మహారాణా ప్రతాప్ మేవార్ రాజపుత్ర రాజులలో ప్రముఖుడు. గొప్ప యుద్ధవీరుడు. 1576లో హల్దిఘాట్ యుద్ధంలో అక్బర్ చేతిలో ఓడిపోయాడు.
ఇంకా తెలుసుకోవాల్సినవి- శ్రీ మహారణా ప్రతాప్ దగ్గర అత్యంత ఇష్టమైన గుర్రం ఉండేది. దాని పేరు “చేతక్”.
అబ్రాహిం లింకన్ భారతపర్యటన నిమిత్తం భారత్ కి వచ్చేది ఉండే అప్పుడు తన తల్లి భారత్ నుండి ఏమి తీసుకొనిరావాలి అని అన్నాడట. దానికి అతని తల్లి “రాజస్థాన్లోని మేవాడ్ నుండి పిడికెడు మట్టి తీసుకొనిరా , అక్కడి రాజు ఎంత విశ్వశాపాత్రుడగా ఉండేవాడు అంటే సగం భారత్ ను ఇస్తా అని ప్రలోభపెట్టిన తన రాజ్య సుఖ శాంతి ప్రయోజనాలనే కోరుకొని తన మాతృభూమినే కోరుకున్నాడు” అని చెప్పిందాట.కానీ కొన్ని కారణాల రీత్యా అతని పర్యటన రద్దు అయ్యింది. ఈ విషయాలు “బుక్ ఆఫ్ ప్రెసిడెంట్ యు ఎస్ ఏ” చదువొచ్చు.
సముద్ర గుప్తుడు
సముద్రగుప్తుడు, భారతదేశాన్ని పాలించిన గుప్త వంశపు చక్రవర్తి. ఇతని పాలనా కాలం సుమారు క్రీ.శ. 335 – 380 మధ్య కావచ్చును. భారతదేశ చరిత్రలో అత్యంత సమర్ధులైన యుద్ధనాయుకులలో ఇతనొకడని చరిత్రకారుడు వి.ఎ.స్మిత్ భావించాడు ఇతనిని "భారత దేశపు నెపోలియన్" అని పాశ్చాత్య చరిత్రకారులు వర్ణించారు.
సముద్రగుప్తుని విజయయాత్రల వివరాలు అలహాబాదు ప్రశస్తి అనబడే శాసనంలో ఉన్నాయి. ఇది సముద్రగుప్తుని గురించి, అప్పటి ఇతర రాజ్యాల గురించి తెలిపే ఒక ముఖ్య చారిత్రికాధారం. సముద్రగుప్తుని ఆస్థానంలో కవి అయిన హరిసేనుడు వ్రాసిన ఈ శాసనం 4వ శతాబ్దంలో వివిధ ప్రాంతాలలో రాజుల గురించి ప్రస్తావిస్తున్నది.
రాజ్యాధికారం చేపట్టగానే సముద్రగుప్తుడు పొరుగురాజులైన అచ్యుత (అహిచ్చాత్ర రాజు), నాగసేనులను జయించాడు. తరువాత దక్షిణదేశ దండయాత్రలకు వెళ్ళాడు. ఇప్పటి మధ్య ప్రదేశ్, ఒడిషా, తీరాంధ్రం (కళింగ, వేంగి, వెల్లూరు రాజ్యాలు) జయించి కాంచీపురం వరకు జయించి అక్కడి రాజులను సామంతులుగా చేసుకొన్నాడు. వారి రాజ్యాలను హస్తగతం చేసుకొనలేదు. పశ్చిమ దేశాంతరాలలోని శక, కుషాణు రాజులు కూడా అతని సార్వభౌమత్వాన్ని అంగీకరించారు. సముద్రగుప్తునికి పెద్ద బలమైన సైన్యం, నౌకాదళం కూడా ఉండేవని తెలుస్తున్నది.
సముద్ర గుప్తుడు విడుదల చేసిన నాణేల వలన కొన్ని చారిత్రిక విషయాలు తెలుస్తున్నాయి. మొత్తం 8 రకాల పూర్తి బంగారు నాణేలు విడుదల చేశాడు.అతని కాలంలో హిందూమతం తిరిగి వైభవాన్ని సంతరించుకోసాగింది కాని అతడు అన్యమతస్తులను బాధించిన దాఖలాలు లేవు. సిలోన్ రాజుకు బోధిగయలో బౌద్ధారామం కట్టుకోవడానికి అనుమతి ఇచ్చాడు. సముద్ర గుప్తుని ఆస్తానంలో ఎందరో కవులు, పండితులు ఉండేవారు. సముద్రగుప్తుడు కళా, సాహిత్య పోషకుడు కూడాను. అతను వీణను వాయిస్తున్నట్లుగా కొన్ని నాణేలలో ఉంది.
సముద్రగుప్తుడు క్రీ.శ. 380లో మరణించి ఉండవచ్చును. ఋతని తరువాత కొడుకులు రామగుప్తుడు, 2వ చంద్రగుప్తుడు రాజ్యం చేశారు.
బాణుడు
బాణభట్టుడు ప్రాచీన భారతదేశపు ప్రముఖ సంస్కృత పండితుడు. యితడు నేటి బీహారు రాష్ట్రం ఛాప్రా జిల్లా ప్రీతికూట గ్రామంలో జన్మించాడు. ఇతడు హర్షవర్ధనుడు ఆస్థాన కవిగా గౌరవించబడ్డాడు. క్రీ.శ.7 వ శతాబ్దములో నివసించాడు. కాదంబరి మరియు హర్షచరిత్ర గ్రంథాలను రచించాడు. ఇవే కాకుండా చండికా శతకము మరియు పార్వతీ పరిణయం అనే నాటకాన్ని కూడా రచించాడు. బాణోచ్ఛిష్టం జగత్‌సర్వం-బాణుని ఎంగిలే ఈ జగత్తంతా అన్న లోకోక్తికి బాణుడు వర్ణించనిది లోకంలో లేదని అర్థం. అంతటి సుప్రసిద్ధి పొందిన బాణభట్టుడు సంస్కృతంలో కాదంబరి అనే వచన కావ్యం, హర్ష చరిత్రమనే కావ్యం రచించారు.
సంస్కృత కవులలో ముఖ్యంగా సంస్కృతాన గద్య కవులలో బాణునికి ఒక ప్రత్యేక స్థానం ఉంది. దీనికి కారణం బాణుడు మొట్టమొదటి చారిత్రక కావ్య రచయిత, మొట్టమొదటి స్వీయ చరిత్ర నిర్మాత కావడం. పదమూడు శతాబ్దాలుగా వాఙ్మయ రచయితగా అత్యున్నత స్థానంలో ఉన్నాడు.
వత్స గోత్రీకుడైన బాణుడు బీహారు రాష్ట్రంలో చాప్రా జిల్లాలో సోణా (సౌన్) నదీ తీరంలో ఉన్న పృధుకూట గ్రామంలో జన్మించాడు. ఈ గ్రామాన్ని ప్రస్తుతం ప్రీతికూటగా పిలుస్తున్నారు. ఈయన తలిదండ్రులు చిత్రభానుడు, రాజదేవి. చిన్నతనంలో విద్యాభ్యాసం అంతా తండ్రి వద్దనే నడిచింది. తల్లిదండ్రులు చిన్న తనంలోనే మరణించుట వలన దేశ సంచారానికి బయలుదేరాడు. దేశ సంచారంలో అనేకమంది వ్యక్తులు, పండితుల పరిచయంతో అనేక విద్యాపద్ధతులు, అనుభవాలతో తనకు సహజంగా ఉన్న ప్రతిభను మెరుగుపరుచుకొన్నాడు.
బాణుడు కామ, అర్ధ, రాజనీతి, అలంకార శాస్త్రాలను అభ్యసించాడు. అతడి ప్రతిభా విశేషాలను విన్న స్థానేశ్వరం రాజు హర్షవర్ధనుడు అతడిని తన ఆస్థాన కవిగా ఉండమని ఆహ్వనించాడు. రాజాస్థానంలో అనేక సన్మానాలు పొంది కొంతకాలం అనంతరం తన స్వగ్రామానికి వెళ్లి అక్కడి జనుల కోరిక మేరకు హర్షుని జీవిత చరిత్రను కావ్య రూపంగా రచిస్తూ వారికి వినిపించాడు. దానికి సంతసించిన హర్షుడు అనేక బహుమానాలను, బంగారాన్ని కానుకలుగా సమర్పించాడని ఒక కథనం.
బాణుణి కాలం హర్షవర్ధనుని కాలంలో కనుక క్రీ.శ. 606 నుండి 648 వరకూ ఉండవచ్చునని చరిత్రకారుల అంచనా. బాణుడు హర్షచరిత్రతోపాటు కాదంబరిని కూడా రచించాడు. అయితే ఈ రెండూ కూడా అసంపూర్తి గ్రంథాలుగా వదిలేసాడు. దీనికి కారణం నడుస్తున్న చరిత్రను కథా వస్తువుగా తీసుకోవడమనేది ఒక ఊహ. తరువాత సాహిత్యాభిమనుల కోరిక మీద అతని పుత్రుడైన భూషణభట్టు పూర్తిచేసాడు. ఇతడిని ఇంకా పుళింద, పుళింద్ర పేర్లతో పిలుస్తారు. అతడు అచ్చంగా తండ్రి శైలితోనే కావ్యాన్ని పూర్తిచేసి పండితుల ప్రసంసలు పొందాడు.
చైతన్యుడు
చైతన్య మహాప్రభు అనే పేజీతో విలీనం చెయ్యాలి
చైతన్యుడు 1445లో బెంగాల్ లో జన్మించాడు. గొప్ప భక్తి ఉద్యమకారుడు. కృష్ణభగవానుని కీర్తించాడు.ఈయన క్రీ.శ.1485 ఫిబ్రవరి నెలలో పూర్ణిమనాడు బెంగాలు దేశానికి చెందిన నవద్వీపం అనే గ్రామంలో సుప్రసిద్ధ పండిత వంశంలో జన్మించాడు. చైతన్యుడు ప్రభవించిన సమయం సరిగ్గా చంద్రగ్రహణం కావడంతో ఆ దినం చాలా శుభప్రదమైనదిగా పరిగణింపబడింది.
చైతన్యుని వంశీయులు వేదశాస్త్రంలో అపార పాండిత్యం గడించినవారు. తర్క శాస్త్రంలో తలమానికమైన అనుభవజ్ఞులు. తన పెద్దలవలెనే చైతన్యుడు కూడా తర్కశాస్త్రంలో విశేష ప్రజ్ఞకనబరిచేవాడు. తనతో చర్చించేవాళ్ళు ఏ రంగానికి చెందినవారైనా వాళ్ళను అధిగమించేవాడు. తోటివారిని ఆశ్చర్యంలో ముంచేవాడు.
ఆ రాత్రి
ఆ రాత్రి, ప్రఖ్యాత తెలుగు రచయిత గుడిపాటి వెంకటచలం రచించిన ఒక కథా సంపుటి.
రాజయ్య, శ్యామారావు ఇద్దరూ మంచి స్నేహితులు. వయసు మీద పడుతుండగా వారిద్దరూ ఒక సారి కలుసుకుంటారు. ఒక రాత్రంతా మేలుకుని సరదాగా కబుర్లు చెప్పుకుంటారు.తమ శృంగారానుభవాలను పంచుకుంటారు. రాజయ్య తన అనుభవాలను చెప్పి శ్యామారావును షాక్ తినిపిస్తాడు. ఇది "ఆ రాత్రి" కథ. దీంతో పాటు, ఈ సంపుటిలో 5 కథలు ఉన్నాయి.
అన్నీ "చలం మార్కు" కథలు, చదివేవారిని ఉక్కిరిబిక్కిరి చేస్తాయి.
ఆమె పెదవులు
ఆమె పెదవులు గుడిపాటి వెంకటచలం రచించిన కథల సంపుటి.
"సంఘ నీతి" కి భిన్నంగా అనేక అనుభవాలను కోరుకునే ఓ యాభై ఏళ్ళ ముసలి ముత్తయిదువ కథ 'ఆమె పెదవులు'. యనభై ఏళ్ళ మగాడు తనకింత కామశక్తి ఉందనీ, భార్యలు కావాలనీ, వెశ్యలు కావాలి అంటే, అదో గౌరవం. అదే మాట స్త్రీ అంటే?
ఈ సంపుటిలో 9 కథలు ఉన్నాయి:
అనసూయ-చుక్కమ్మ
అనసూయ - చుక్కమ్మ, ప్రఖ్యాత తెలుగు రచయిత గుడిపాటి వెంకటచలం రచించిన ఒక నవలా సంపుటి.
ఇందులో రెండు నవలికలు ఉన్నాయి:
1. అనసూయ
పురుష ప్రేమ స్త్రీ అనురాగమంత అమాయకమయినది కాదు! భర్తను పోగొట్టుకున్న అనసూయని, ప్రకాశరావు తన వాంఛలను తీర్చుకోవటానికి ఉపయేగించుకున్నాడు కానీ, తన దగ్గర ఉంచుకుని ఆదరించలేక పొయ్యాడు.అప్పుడు అనసూయ ఏమి చేసింది? స్త్రీ హ్రుదయంలో ఉప్పొంగే సముద్రమంత ప్రేమని దోసిట పట్టి చూపించే నవలిక అనసూయ.
2.చుక్కమ్మ 
చుక్కమ్మ భర్త సీనయ్య ఖైదులో ఉంటాడు. ఆ దశలో చుక్కమ్మకు సర్వ భద్రంతో సంబంధం ఏర్పడుతుంది.ఆ తరువాత ఒకనాడు భర్త తిరిగి వస్తాడు. జరుగుబాటు లేక నైజాము పోదామనుకుంటారు. అప్పుడు చుక్కమ్మ ఏం చేసింది? నిస్సహయురాలయిన యువతి అంతరంగ చిత్రణే చుక్కమ్మ.
బిడ్డల శిక్షణ (చలం రచన)
బిడ్డల శిక్షణ, గుడిపాటి వెంకటచలం రచించిన ఒక పుస్తకం .
బిడ్డలను కొట్టదం వల్ల, పెద్దవారికి ఆనందం కలుగుతుంది. కొట్టాలనే వాంఛ వారి మనసుల్లో ఉంది. కోపం రాగానే ఇతరులను కొడితే వారు తిరిగి కొడతారు. దిక్కుమాలిన బిడా మళ్ళీ కొట్టలేదు...కొట్టే సంతోషం కోసం, తమ కోపాన్ని తీర్చుకొనేందుకు, కసి తీర్చుకునేందుకు సమస్త పుణ్యాత్ములయిన తల్లి తండ్రులూ బిడ్డల్ని బాదుతున్నారు.
ఇనపరాజుపల్లి
ఇనపరాజుపల్లి , గుంటూరు జిల్లా కారంపూడి మండలం లోని ఒక గ్రామము.
ఇనపరాజుపల్లి. ఈ గ్రామానికి పేరు పెట్టినది బొమ్మారెడ్డి మాచిరెడ్డి అనే జమీందార్. ఈయన తంగెడ గ్రామానికి చెందినవాడు. ఒకసారి ఈ జమీందార్ కుటుంబ సమేతంగా శ్రీశైలం వెళ్తుంటె మార్గ మధ్యంలో వారి బండి ఇరుసు (ఇనప ఇరుసు) విరిగిపోయింది. అక్కడ వారికి రెండు గుడిసెలు కనిపించెను. ఈ ఊరి పేరు ఏమిటి అని అక్కడ వారిని అడిగెను. వారిలో కాటమ రాజు అనే అతను - అయ్యా నా పేరు కాటమ రాజు, ఇది ఊరు కాదు, మేము బ్రతుకుతెరువు కోసం ఇక్కడికి వచ్చాము అని సమాధానమిచ్చెను. వెంటనే ఆ జమీందార్ - చాలా గట్టిదైన బండి ఇనప ఇరుసు ఇక్కడ విరిగింది కావున ఇనపరాజుపల్లి అనే పేరుతో ఇక్కడ ఒక గ్రామం ఏర్పడుతుంది అని జోస్యం చెప్పారు.వరి, అపరాలు, కాయగూరలు
వ్యవసాయం, వ్యవసాయాదారిత వృత్తులు
[1] ఈనాడు గుంటూరు రూరల్; 2013, ఆగస్టు-5; 4వపేజీ.
[2] ఈనాడు గుంటూరు రూరల్; 2016, ఫిబ్రవరి-3; 5వపేజీ.
పలక
పలక అనగా చదునుగా వుండే దృఢమైన రాయి. పిల్లలు పాఠశాలకు వెళ్ళునప్పుడు మొదటిసారిగా ఉపయోగించే ఇలాంటి మెత్తటి రాయి మీద బలపంతో రాసుకుంటారు. మొదలు మట్టి పలకలు వచ్చినా, తరువాత రేకు పలకలు వాడకంలోకి వచ్చాయి. పలకలకు సాధారణంగా ఒక చెక్క చట్రం ఉంటుంది. పలకల మీద రాస్తూ చెఋపుతూ ఎన్ని సార్లైనా రాయవచ్చు కాబట్టి అభ్యాసానికి అనుకూలంగా ఉంటాయి, క్రమేణా కాగితం పుస్తకాల వాడకం ఎక్కువవడంతో పలకల వాడకం తగ్గు ముఖం పట్టింది.
పలక [ palaka ] palaka. తెలుగు Any flat surface of face. స్తంభము. మొదలైనవాని యొక్క ఒకవైపు. ఎనిమిది పలకల కంబము an eight sided pillar. A plank, board, table, బల్ల. A board used as a slate in schools. A writing tablet, వ్రాయు పలక. A slab or flat stone. One side of any polygon, as of a lantern. A gambling table. జూదమాడుబల్ల. The bar of wood in a loom that strikes the weft close after the shuttle has passed. A tom-tom. A shield, డాలు. "ఆనిశిత భల్లములు తన మేనికి రాకుండ బలక మెరయ ౛డిరుండు భీముండు తృంచె మదంబారగ వాలునుంబలకయున్ శీఘ్ర సందీప్తుడే." M. IX. i. 154 "బలదుర్వారుండు భీముండు తృంచె మదంబారగవాలునుంబలకయు." ib. IX. i. 304. తామ్రశాసనాల పలకలు మూడు three inscriptions on plates of copper. పలకమాగిన palaka-māgina. adj. Over ripe, dropping to pieces. పలకలు gleanings, corn picked up. "చోడ, సరపతి యారోగణము నెమ్మిసలుప, పలక నేరినంప్రాసంగు బ్రాలు." BD. v. 1228. adj. Flat, as a board. పలకరొమ్ము a flat breast. పలకరాయి a slate-stone; a sort of rock, like slate, that splits into plates. పలకము palakamu. n. A small cot, చిన్నమంచము, పలకసరి palaka-sari. n. A kind of neck ornament worn by men.
శ్రీధర్ (చిత్రకారుడు)
శ్రీధర్ ప్రఖ్యాత తెలుగు కార్టూనిస్టు. ఈనాడు దినపత్రిక బహుళ ప్రాచుర్యం పొందటానికి శ్రీధర్ కార్టూన్లు ఎంతో సహాయపడ్డాయి. ఆయన కార్టూన్లు సూటిగా, వాడిగా పాఠకుడిని హత్తుకు పోయే లాగా ఉంటాయి.
సిద్ధాంతము
సిద్ధాంతము Theory దీనికి వివిధ శాస్త్ర విభాగాలలో వివిధ పద్ధతుల ప్రకారం అనేక నిర్వచనాలున్నాయి
సైన్సులో, సిద్ధాంతము ఒక గణిత లేక హేతుబద్ధ విశదీకరణ, లేదా పరీక్షించదగు సహజపద్దతి లేదా దాని నమూనా. సిద్ధాంతము మరియు సత్యమూ రెండు పరస్పర విరుద్ధ ధృవాలు కానక్కరలేదు. చెట్టుపై నుండి రాలే పండు భూమ్మీద పడుతుంది, ఇది సత్యము. దీనిని గమనించి ఇచ్చే నిర్వచనమే సిద్ధాంతము. ఈ సిద్ధాంతము ఆధారంగా విశ్వ గురుత్వాకర్షణ సిద్ధాంతము మరియు సాపేక్ష సిద్ధాంతము న్యూటన్ నిర్వచించాడు.
సాధారణ వ్యవహారంలో 'సిద్ధాంతము', ఆలోచన, అభిప్రాయం, లేదా ఓ విషయం పట్ల అవగాహనతో కూడిన భావన. ఈ వ్యవహారంలో సిద్ధాంతము, సత్యము పై ఆధారపడక పోవచ్చును; అనగా ప్రకృతిలో గల సత్య అసత్యాల పట్ల తమ తమ అభిప్రాయాలే సిద్ధాంతాలు.
శాస్త్రీయ ద్రుక్పథాలకు, అశాస్త్రీయ కూతలకు చక్కటి ఉదాహరణ : "ఇది సత్యం గాదు. ఇది అసత్యమూ గాదు."
సిద్ధాంతాలు కేవలం ప్రకృతి సిద్ధాంతాల లోనే కాదు, ఇతర విజ్ఞాన మైదానాలైనటువంటి, విద్య, తత్వము, సంగీతము మరియు సాహిత్యరంగాలలోనూ, మరియు 'కళల'లోనూ కానవస్తాయి.శాస్త్రీయ నియమాలు శాస్త్రీయ సిద్ధాంతాల మాదిరిగానే ప్రకృతిని నిర్వచించే సూత్రాలను కలిగి వుంటుంది. శాస్త్రీయ నియమాలూ సిద్ధాంతాలూ రెండూ పరస్పర సహాయంతో ప్రయోగాత్మక సాక్ష్యాలు కలిగి వుంటాయి. సాధారణంగా నియమాలు, ప్రకృతిలో, ప్రత్యేక పరిస్థితులలో కలుగు పరివర్తనలను సూచిస్తాయి.
యర్రగుడిపాడు
యర్రగుడిపాడు , ప్రకాశం జిల్లా, సంతనూతలపాడు మండలానికి చెందిన గ్రామము.[1] ఈనాడు ప్రకాశం/సంతనూతలపాడు; 2014, మార్చి-19; 2వ పేజీ.
కామేపల్లివారి పాలెం
కామేపల్లివారి పాలెం, ప్రకాశం జిల్లా, సంతనూతలపాడు మండలానికి చెందిన గ్రామము..చీమకుర్తి 6.3 కి.మీ, కొండేపి 14.3 కి.మీ, మద్దిపాడు 15.8 కి.మీ, ఒంగోలు 16.1 కి.మీ.
2013 జూలైలో ఈ గ్రామ పంచాయతీకి జరిగిన ఎన్నికలలో, శ్రీమతి కామేపల్లి పుష్పావతి సర్పంచిగా ఎన్నికైనారు. [2]
[2] ఈనాడు ప్రకాశం/సంతనూతలపాడు; జనవరి-5,2014;2వపేజీ.
మన్నవారి పాలెం
మన్నoవారి పాలెం, ప్రకాశం జిల్లా, సంతనూతలపాడు మండలానికి చెందిన గ్రామము.
[1] ఈనాడు ప్రకాశం/సంతనూతలపాడు; 2014,ఏప్రిల్-7; 1వ పేజీ.
అగ్నిహోత్రం
అగ్నిహోత్రము ఒక హిందూ సాంప్రదాయము. 
యజ్ఞ యాగాదులు చేసేటప్పుడు, అగ్నిదేవుడిని ఆవాహన చేసి, ఆయనను సంతృప్తి పరచడానికి అగ్నిహోత్రము ఏర్పాటు చేస్తారు.
శ్రీరంగం (ఇంటి పేరు)
శ్రీరంగం తెలుగువారిలో కొందరి ఇంటి పేరు.
ఘంటసాల (ఇంటిపేరు)
ఘంటసాల (Ghantasala) తెలుగువారిలో కొందరి ఇంటి పేరు.
ఈమని (అయోమయ నివృత్తి)
ఈమని పేరున్న కొందరు ప్రముఖులు:
కాకర్ల (ఇంటి పేరు)
కాకర్ల తెలుగువారిలో కొందరి ఇంటి పేరు.
ఏడిద (అయోమయ నివృత్తి)
ఏడిద ఈ క్రింది విషయాలను సూచిస్తుంది:
గొల్లపూడి (ఇంటి పేరు)
గొల్లపూడి తెలుగువారిలో కొందరి ఇంటి పేరు.
గుమ్మడి (ఇంటి పేరు)
గుమ్మడి తెలుగువారిలో కొందరి ఇంటి పేరు.
వస్తుమార్పిడి పద్ధతి
వస్తుమార్పిడి పద్ధతి అనగా ద్రవ్యం లేని కాలంలో ఒక వస్తువు బదులు మరో వస్తువు ఇచ్చిపుచ్చుకునే ఒక పద్ధతి. ఆ కాలంలో మన దగ్గర ఉండే వస్తువును ఇచ్చి మనకు అవసరమైన మరో వస్తువును అవి ఉన్నవారి దగ్గర నుండి తీసుకోవడం.
యాహూ!
యాహూ ప్రపంచ ప్రసిద్ధి గాంచిన ఒక ఇంటర్నెట్ సేవాధారిత సాఫ్టువేర్ సంస్థ. దీని సృష్టికర్తలు స్టాన్‌ఫర్డ్ విశ్వవిద్యాలయానికి చెందిన డేవిడ్ ఫిలో మరియు జెర్రీ యాంగ్. ఇది ఒక సర్చ్ ఇంజిన్ను, ఈ-మెయిల్ సేవను, డైరెక్టరీ సేవలనూ మరియు ఇతర వెబ్ ఆధారిత సేవలను అందిస్తోంది. దీని ప్రధాన కార్యాలయం కాలిఫోర్నియా లోని సన్నీవేల్లో ఉంది.
ఫిబ్రవరి 1, 2008వ తేదీన మైక్రోసాఫ్ట్ యాహూను కొనుగోలు చేయడానికి ఒక షేరుకు 31 డాలర్ల రేటుతో ప్రయత్నం చేసింది. కానీ యాహూ డైరెక్టర్ల సంఘం ఈ రేటు చాలా తక్కువగా ఉందని తిప్పి కొట్టింది.
good
ఒరాకిల్ సంస్థ
ఒరాకిల్ ప్రపంచ ప్రసిద్ధి గాంచిన ఒక సాఫ్టువేర్ సంస్థ. దీన్ని 1977 లో స్థాపించారు. ప్రస్తుతం ప్రపంచం మొత్తం మీద సుమారు 145 దేశాలలో కార్యాలయాలు కలిగి ఉంది. 2005 గణాంకాల ప్రకారం ఇది ప్రపంచ వ్యాప్తంగా 50000 మంది ఉద్యోగస్తులను కలిగిఉంది. ప్రపంచంలో రెండవ అతిపెద్ద సాఫ్టువేరు సంస్థ.
లారెన్స్ జె ఎల్లిసన్ (లారీ ఎల్లిసన్) సంస్థ స్థాపించినప్పటినుంచీ ప్రధాన కార్యనిర్వహణాధికారి(సీఈఓ)గా ఉన్నాడు. 2004లో జెఫ్రీ ఓ హెన్లీని ఆయన స్థానంలో నియమించేవరకూ అధ్యక్షుడిగా నియమించేంతవరకూ ఎల్లిసన్ బోర్డు అధ్యక్షుడిగా ఉన్నాడు. దీని ప్రకారం ఎల్లిసన్ సీఈవో పదవిలో కొనసాగుతాడు. ఫోర్బ్స్ పత్రిక ఒకసారి ఎల్లిసన్ ను ప్రపంచ ధనికుల్లో ప్రథముడిగా అంచనా వేసింది.
చదలవాడ (ఇంటి పేరు)
చదలవాడ తెలుగువారిలో కొందరి ఇంటి పేరు.
వేమూరి
వేమూరి లేదా వేమూరు తెలుగువారిలో కొందరి ఇంటి పేరు.
కొంగర (అయోమయ నివృత్తి)
కొంగర' ఒక ఊరు మరియు ఇంటి పేరు
కొంగర (ఇంటి పేరు)
కొంగర తెలుగువారిలో కొందరి ఇంటి పేరు.
కట్టమంచి (ఇంటి పేరు)
కట్టమంచి తెలుగువారిలో కొందరి ఇంటి పేరు.
కోడి (అయోమయ నివృత్తి)
కోడి ఒకరకమైన పక్షి. కోడి అనేది క్రింది వాటిని కూడా సూచిస్తుంది:
కోడి (ఇంటి పేరు)
కోడి అనేది తెలుగువారిలో కొందరి ఇంటి పేరు.
నందమూరి
నందమూరి తెలుగువారిలో కొందరి ఇంటి పేరు.
జంధ్యాల (ఇంటి పేరు)
జంధ్యాల తెలుగువారిలో కొందరి ఇంటి పేరు.
కాలాశోకుడు
కాలాశోకుడు శిశునాగ వంశాన్ని స్థాపించిన శిశునాగుని కుమారుడు మరియు ఈ వంశానికి చెందిన చివరిరాజు. హిందూ పురాణాలలో ఈయనను "కాకవర్ణ"గా అభివర్ణించాయి. కానీ బౌద్ధ గ్రంథాలలో కాలాశోకునిగా ఉల్లేఖించబడినాడు. మౌర్య చక్రవర్తి అశోకునితో వేర్చరచడానికి బౌద్ధ గ్రంథాలలో ఈయన శరీరఛాయ నల్లగా ఉన్నందువలన కాలాశోకుడన్నారు. అందుకే పురణాలు కూడా కాకవర్ణుడని (నల్లని రంగు వాడు) అభివర్ణించాయి. కాలశోకుని పాలన రెండు విషయాలకై ప్రాముఖ్యత పొందినది. ఈయన పాలనాకాలంలోనే వైశాలిలో రెండవ బౌద్ధ సంగీతి జరిగినది మరియు మగధ రాజధానిని రాజగృహ నుండి పాటలీపుత్రానికి తరలించబడినది. శిశునాగ వంశం యొక్క అంతం గురించి స్పష్టంగా తెలియదు. మహాపద్మనందుడు ఇతడిని చంపి నందవంశాన్ని స్థాపించాడని భావిస్తారు.
మెగస్తనీసు
మెగస్తనీసు (క్రీ.పూ. 350 - క్రీ.పూ. 290) ప్రాచీన గ్రీకు యాత్రికుడు మరియు సందర్శకుడు. ఆసియా మైనర్ ప్రాంతంలో జన్మించిన మెగస్తనీసును సెల్యూకస్ గ్రీకు రాయబారిగా పాటలీపుత్రములోని శాండ్రోకొట్టస్ (చంద్రగుప్త మౌర్యుడు) ఆస్థానానికి పంపినాడు. ఈయన రాయబారిగా పనిచేసిన కాలము కచ్చితంగా తెలియదు కానీ చరిత్రకారులు చంద్రగుప్తుని మరణ సంవత్సరమైన క్రీ.పూ. 288 కు ముందుగా మాత్రం నిర్ణయించారు. ఇతడు ప్రఖ్యాత చారిత్రక గ్రంథమైన ఇండికాను రచించాడు.
ప్రస్తుతం పాకిస్తాన్ లో ఉన్న అనేక ప్రాంతాలు, సింధూ నదీ లోయ ప్రాంతం, ఆఫ్ఘనిస్తాన్ మొదలైన ప్రాంతాల్లో పర్యటించాడు. గంగానది మీదుగా పాటలీపుత్రను చేరుకున్నాడు. బహుశా ఈ విధంగా ఆ పవిత్రమైన నదిని దర్శించిన మొట్టమొదటి పాశ్చాత్యుడు ఇతనే కావచ్చని చరిత్రకారుల ఊహ.. మెగస్తనీస్ తన ప్రయాణంలోని అనుభవాలని గ్రంథస్తం చేశాడు కానీ వాటిలో ఏమీ లభ్యం కావడం లేదు. తన రచనల్లో హిమాలయాలు, టిబెట్, శ్రీలంకలను కూడా ప్రస్తావించాడు. మౌర్యుల తరువాత ఎన్నదగిన జాతి ఆంధ్ర జాతియని, వారి రాజు మిక్కిలి బలవంతుడని అతనికి 32 కోటలున్నాయని పేర్కొన్నాడు. భారతీయ పద్ధతులు, ధార్మిక, మత సంబంధమైన ఆచారాల గురించి, కుల వ్యవస్థ గురించి కూడా రాశాడు.
శ్రీముఖుడు
శ్రీముఖుడు శాతవాహన రాజ్యస్థాపకుడు. చివరి కణ్వరాజు సుశర్మను హతమార్చి ఇతడు చక్రవర్తి అయ్యాడు. ఇతడి రాజధాని ప్రతిష్ఠానపురము.
ఖారవేలుడు
చేది వంశస్థులలో ప్రముఖుడు ఖారవేలుడు. హాథీగుంఫా శాసనం వల్ల ఇతడు చరిత్రలో ప్రసిద్ధిచెందినాడు. 24 సం.ల వయస్సులోనే ఇతడు కళింగ రాజ్యాధినేత అయ్యాడు.
కళింగులు నేటి ఉత్తరాంధ్ర, ఒడిషా ప్రాంతాలను పాలించిన రాజులు. కొన్ని చోట్ల ఆంధ్ర, కళింగ శబ్దాలు ఒకదానికొకటి కూడా వాడబడ్డాయి. 
మౌర్య చక్రవర్తి అయిన అశోకుని కళింగ యుద్ధం క్రీ.పూ.255లో జరిగింది. అది భారతదేశ చరిత్రలో ఒక ప్రధాన ఘట్టము. తరువాత అశోకుడు యుద్ధ మార్గాన్ని విడచి ధర్మాన్ని, శాంతిని ప్రధాన పాలనా విధానాలుగా చేకొన్నాడు.
అశోకుని సామ్రాజ్యం క్షీణించిన తరువాత క్రీ.శ. 183లో ఖారవేలుడు కళింగ రాజయ్యాడు. మౌర్య సామ్రాజ్యంపై తిరుగుబాటు చేసిన మొదటి స్వతంత్ర కళింగ రాజు ఇతడు. పాటలీపుత్రాన్ని పాలిస్తున్న పుష్యమిత్రుని ఓడించి మౌర్య రాజులు అంతకుముందు తీసుకువెళ్ళిన జైన విగ్రహాలను తిరిగి కళింగ రాజ్యానికి తీసుకొచ్చాడు. ఖారవేలుడు జైన మతస్థుడు. వతషభ లాంఛనుడు. ఇతని రాజధాని ప్రస్తుతం శ్రీకాకుళం జిల్లా పర్లాకిమిడి వద్దనున్న ముఖలింగం.
ఖారవేలునికి సమకాలీనుడు ఆంధ్రదేశంలో శాతవాహన రాజు శాతకర్ణి. వారికి మధ్య పెద్ద యుద్ధం జరిగింది. ఆ యుద్ధంలో పిథుండ నగరాన్ని ఖారవేలుడు నాశనం చేశాడని హాథీగుంఫా శాసనం (క్రీ.పూ. 183) ద్వారా తెలుస్తుంది. అయితే ఆ యుద్ధంలో ఖారవేలుడు విజయం సాధించాడని చెప్పలేము - "శాతకర్ణిని లక్ష్యం చేయక ఖారవేలుని సైన్యాలు కణ్ణబెణ్ణానది (కృష్ణానది) వరకు పురోగమించి ముషికనగరాన్ని హడలుకొట్టినాయట."
ఏమయినా తరచూ కళింగుల మధ్య, శాతవాహనుల మధ్య జరిగిన యుద్ధాలవల్ల తీరాంధ్రప్రాంతం కొంత కళింగుల వశమయ్యింది. ఆంధ్రులకు చాలా నష్టం జరిగింది. పిథుండ నగగరం బహుశా "ప్రతిపాలపురం" లేదా భట్టిప్రోలు అయ్యి ఉండవచ్చును. ఖారవేలుడు సర్వ రాష్ట్రిక, భోజక ప్రభువులను ఓడించాడు. అంగ వంగ దేశాలనుండి రత్నాలు తెచ్చాడు.
ఖారవేలుడు యుద్ధవీరుడే కాక ఎంతో సమర్ధత గల రాజు. పౌర జానపదులకు అనేక సౌకర్యాలు కలిగించాడు. అంతకు పూర్వం మగధ రాజులు వేయించిన కాలువలు పూడిపోగా ఖారవేలుడు వాటిని తిరిగి మరమ్మతు చేయించాడు. రాజధానికి నీటివసతి కల్పించాడు. జైనానికి ఇతోధికంగా ప్రోత్సాహం కలిగించాడు. 164 జైనమత గ్రంథాలను పునరుద్ధరించాడు. తుఫానులవలన పడిపోయిన గోపుర ప్రాకారాలను బాగుచేయించాడు. 35 లక్షల ప్రజలు అతని రాజ్యంలో ఉండేవారు.
శివ ధనుస్సు
శివ ధనుస్సు హిందూ పురాణాల ప్రకారం పరమశివుని దివ్యాయుధం. ఈ ధనుస్సుతోనే శివుడు దక్షుని యజ్ఞాన్ని సర్వనాశనం చేశాడు. . దేవతలందరూ కలిసి శివుణ్ణి మెప్పించి ఈ ధనుస్సును సంపాదించారు. ఆ తరువాత దేవతలు మిథిలా నగరానికి రాజైన దేవరాతుడికి యజ్ఞఫలంగా బహూకరించారు. దీనిని పినాకము అని అంటారు.
సీతాదేవి ఒకసారి తన చెల్లెళ్ళతో ఆడుకొను చుండగా పొరపాటున శివధనస్సునుంచిన బల్లను కదిలించడం జరిగింది. రాజ సౌధం లోని వారెవరూ ఇంతకు ముందెన్నడూ దానిని కదిలించ లేక పోయారు. దీనిని గమనించిన జనక మహారాజు సీతా స్వయంవరానికి ఈ ధనస్సును వాడుకొనడం జరిగింది. ఎవరైతే శివధనస్సు నెత్తి బాణాన్ని సంధించ గలరో వారే సీతను పరిణయమాడుటకు అర్హులని ఆయన చాటింపు వేయించాడు. రాముడు శివధనస్సు నెత్తి ఎక్కుపెట్టడమే తరువాయి అది రెండుగా విరిగి పోయింది. దాంతో సీతా రాముల కల్యాణం జరిగి పోయింది. స్వయంవరం అయిపోయిన తరువాత సీతా లక్ష్మణ సమేతుడై అయోధ్య వెళుతున్న రాముని పరశురాముడు అడ్డగించాడు.
మానవ శరీరము-కొన్నిముఖ్యాంశాలు
Text book of physiology / Samson wright's
Text book of Preventive & Social medicine/J.E Park & K.Park
వేమన జ్ఞానమార్గ
వేమన జ్ఞానమార్గ అనేది వేమన రచించిన 3002 పద్యముల సంకలనము. దీనిని ముత్యాల నారసింహ యోగి సమకూర్చెను. అప్పటికి విడుదలైన అన్నింటి కన్నా ఎక్కువగా 3002 వేమన పద్యాలను ఈతడు కూర్చెను. విద్వాన్ పి.సి.మునుస్వామి గారు దీనికి ఆముఖము రచించిరి. ఇది 1958 సంవత్సరంలో మదరాసులోని సి.వి.కృష్ణా బుక్ డిపో వారు ముద్రించారు. ముందుగా వేమనయోగి జీవిత చరిత్రమును విపులముగా తెలిపెను. పద్యాలన్నింటిని ఆకారాదిగా సమకూర్చుట వలన సులభంగా పద్యాలను వెతకుటకు కష్టపడనవసరము లేదు.
శ్రీరామదండు
శ్రీరామదండు ఆంధ్ర రత్న దుగ్గిరాల గోపాలకృష్ణయ్య స్వాతంత్ర్య సమరంలో స్థాపించిన యువసేన. ఇతడు శ్రీరాముని భక్తుడు. చేసిన పనులన్నీ రామాంకితం చేసిన ధన్యజీవి. భారత స్వతంత్ర పోరాటానికి సేవాదళములను సమకూర్చు సమయమున ఆంధ్ర సాంప్రదాయకంగా శ్రీరామదండు అను సంస్థను స్థాపించి 'బహుపరాక్' అను హెచ్చరికలను జేయుచు దానికి సంబంధించిన నిబంధనములను గ్రంథస్థము చేసెను. ఈతని చర్యలు కాంగ్రెస్ మహనీయులకు అసలు రుచించలేదు. ఇతడు వందలకొలదిగ ఉపన్యాసములను ఇచ్చినను, నెలలుగా చీరాలలో తన ఉద్యమమును నడిపించినను అతని హెచ్చరికలు, వ్రాతలు తప్ప రామదండు వర్ణన పత్రికలయందు కానరాదు. అందువలన పత్రికాముఖముగ లభ్యమైన శ్రీరామదండునకు సంబాంధించిన వ్రాతలన్నియు 1934లో గ్రంథస్థము చేసి సమకూర్చిరి.
దోమాడ చిట్టబ్బాయి
దోమాడ చిట్టబ్బాయి (మే 9, 1933, - జూలై 2, 2002) ప్రముఖ నాదస్వర విద్వాంసులు. వీరు తూర్పు గోదావరి జిల్లా బొలిపాలెం గ్రామంలో చాగంటి రాఘవులు, చిట్టెమ్మలకు 1933 ఆగష్టు 1న జన్మించారు. వీరు దోమాడ లచ్చన్న, అచ్చమ్మలకు దత్తపుత్రుడుగా పెరిగారు. ఈయన మేనమామ పసుపతి వెంకట్రావు చిట్టబ్బాయికి నాదస్వరాన్ని పరిచయం చేశాడు. సుప్రసిద్ధ నాదస్వర విద్వాంసులు పసుపులేటి వెంకట్రావు, నేదునూరి కృష్ణమూర్తి, దాలిపర్తి పిచ్చయ్యల వద్ద నాదస్వర విద్యాభ్యాసంలో శిక్షణ పొందారు.
చిట్టబ్బాయి ఆ తర్వాత రేడియో మరియు దూరదర్శన్ లలో అనేక ప్రదర్శనలు ఇచ్చాడు. ప్రముఖ గ్రామఫోన్ మరియు రికార్డింగ్ కంపెనీలకు క్యాసెట్లు, డిస్కులు రికార్డు చేశాడు. వివిధ ప్రముఖ సంగీత కళా సంస్థలనుండి “సునాద ప్రవీణ”, “కళాసరస్వతి”, “ఆంధ్రరత్న”, “సంగీత కళాసాగర” మొదలైన బిరుదులు పొందాడు. 1990లో ఆంధ్రవిశ్వవిద్యాలయం చిట్టబ్బాయిని గౌరవ డాక్టరేటు డిగ్రీ కళాప్రపూర్ణతో సత్కరించింది. సింహాచలంలోని శ్రీవరాహ నరసింహస్వామి దేవస్థానం యొక్క ఆస్థాన విద్వాంసునిగా ఒక దశాబ్దకాలంపాటు పనిచేశాడు. 1990 దశకం చివరలో క్రియాశీల ప్రజాజీవితంనుండి వైదొలగే ముందు శ్రీ వెంకటేశ కళాపీఠంలో కూడా పనిచేశాడు. 1995లో సంగీత నాటక అకాడెమీ యొక్క కర్ణాటక వాద్య సంగీత విభాగంలో జాతీయ పురస్కారాన్ని అందుకున్నాడు.
నాదస్వర వాద్యంలో ఎంతో కీర్తి గడించిన చిట్టబ్బాయి 2002 జూలై 2న పరమపదించారు.
లాహోర్
లాహోర్ Lahore (ఉర్దూ: لاہور, పంజాబీ: لہور, పాకిస్తాన్ నగరం మరియు "పాకిస్తాన్ పంజాబ్" రాష్ట్ర రాజధాని కూడా. పాకిస్తాన్ లో కరాచీ తరువాతి అధిక జనాభా గల నగరం. దీనిని 'పాకిస్తాన్ హ్రదయం' అనికూడా అంటారు. ఇది రాజకీయ, సాంస్కృతిక, విద్యా వైజ్ఞాన కేంద్రం. దీనికి 'మొఘలుల తోట' అని కూడా అంటారు, ఇలా పిలవడానికి కారణం, మొఘలుల వారసత్వాలు ఇక్కడ ఎక్కువ. ఈ నగరం రావీ మరియు వాఘా నదుల ఒడ్డున, భారత్-పాకిస్తాన్ సరిహద్దున గలదు.
ఇక్కడి నిర్మాణాలు మొఘలుల శైలులలో ఉన్నాయి. ఉదాహరణకు బాద్షాహీ మస్జిద్, 'అలీ హుజ్విరి', లాహోర్ కోట, షాలిమార్ తోటలు, జహాంగీర్ సమాధి, మరియు నూర్జహాన్ సమాధి. ఇవి పర్యాటకులకు విశేషంగా ఆకర్షిస్తాయి.
ఈ నగర ప్రధాన భాష పంజాబీ, ఉర్దూ మరియు ఇంగ్లీషు. అధిక ప్రజలు "లాహోరీ పంజాబీ" (పంజాబీ మరియు ఉర్దూ ల సమ్మేళనం) మాట్లాడుతారు. 2006 లో ఈ నగర జనాభా ఒక కోటిని దాటింది. దక్షిణాసియాలో ఐదవ పెద్ద నగరంగానూ ప్రపంచంలో 23వ నగరం గానూ స్థానం పొందినది.
"సారే జహాఁ సే అచ్ఛా హిందూస్తాఁ హమారా" గేయ రచయిత ఇక్బాల్ లాహోర్ కు చెందిన వాడే.
లాహోర్ కు క్రింది సోదర నగరాలు గలవు:
మధ్య ఆసియా
మధ్యాసియా Central Asia ఆసియా లోని మధ్యప్రాంతంలో విశాలంగా వ్యాపించియున్న ప్రాంతం. ఈ ప్రాంతం సంచార తెగలకు, జాతులకు ప్రసిద్ధి, దీనిని 'పట్టు రహదారి'గా కూడా అభివర్ణిస్తారు. ఈ ప్రాంతం, ఐరోపా, దక్షిణాసియా, తూర్పు ఆసియా మరియు పశ్చిమాసియాలకు ఒక రవాణా కేంద్రంగానూ, సాంస్కృతిక బదిలీ కేంద్రంగానూ పరిగణింపబడింది.
మధ్యాసియా ప్రధానంగా తుర్కిస్తాన్గా పరిగణింపబడుతుంది. నవీన దృక్పథంలో, దక్షిణాసియాలో అవిభాజ్య సోవియట్ యూనియన్ కు చెందిన ఐదు దేశాలు కజకస్తాన్, కిర్గిజిస్తాన్, తజికిస్తాన్, తుర్కమేనిస్తాన్ మరియు ఉజ్బెకిస్తాన్లు గలవు. దేశాలైన ఆఫ్ఘనిస్తాన్ మరియు మంగోలియా లూ ఈ ప్రాంతంలోనే గలవు. వీటికి అదనంగా చైనా ప్రాంతమైన జిన్ జియాంగ్ మరియు టిబెట్ లూ గలవు.
అలీఫ్ లైలా
అలీఫ్ లైలా One Thousand and One Nights (అరబ్బీ كتاب ألف ليلة وليلة - "కితాబ్ 'అల్ఫ్ లైలా వ-లైలా"; పర్షియన్ هزار و یک شب - "హజార్-ఒ ఏక్ షబ్"), అనేక వందల సంవత్సరాలనుండి ఎందరో రచయితల ద్వారా వ్రాయబడిన కథల సమాహారము. దీనిని ప్రపంచంలోని పలు దేశాలలో, పలుభాషలలోకి తర్జుమా చేశారు. ఈ కథలకు మూలం ప్రాచీన అరేబియా మరియు యెమన్, ప్రాచీన భారత ఉపఖండ చరిత్ర, ప్రాచీన పర్షియా, సస్సనిద్ ల కాలంలోని "హజార్ అఫ్సానా", ఈజిప్టు, ఇరాక్, సిరియా మధ్య అరేబియా మరియు ఖలీఫాల కాలంలో ఈ కథలు ప్రాచుర్యం పొందాయి.
ఈ కథలన్నింటా సార్వత్రికంగా కనిపించే ఇతివృత్తమేమంటే, 'షెహ్ర్ యార్' (شهريار) సాధారణ అర్థం 'రాజు', తన భార్య 'షెహ్ర్ జాదీ' (شهرزاده), సాధారణ అర్థం 'రాణి', వీరిద్దరూ ప్రతి కథలోనూ దర్శనమిస్తారు (తెలుగు భేతాళ కథలలో విక్రమార్కుడు మరియు భేతాళుడు లా). ఇందులో 'వెయ్యిన్నొక్క' కథలున్నాయి. ప్రతి రాత్రీ ఓ కథ చెబితే వెయ్యిన్నొక్క రాత్రులు గడచి పోతాయి.
ఈ అలీఫ్ లైలా కథలలో బాగా ప్రాచుర్యం పొందినవి, అల్లావుద్దీన్ అత్భుత దీపం, అలీబాబా నలభైదొంగలు, సింద్ బాద్ సాహసయాత్రలు.
ఈ కథామాలికలో రాజు షెహ్ర్ యార్ కు రాణి షెహ్ర్ జాది, ప్రతీ రాత్రీ ఓ క్రొత్త కథను చెప్పడం ప్రారంభిస్తుంది. ఇలా 1,001 కథలౌతాయి.
ఈ కథలలో: చారిత్రక గాథలు, ప్రేమగాధలు, విషాదాంతాలు, హాస్యరస పూరితాలు, పద్యాలు, ధార్మిక పరమైన గాథలు వగైరాలు ఉన్నాయి. ఈ కథలలో జిన్నుల కథలు, మంత్రతంత్రాల కథలు, ప్రాముఖ్యంగల ప్రదేశాల గాథలు, సాంస్కృతిక చరితలు, భౌగోళిక ప్రదేశాలు మరియు ప్రజల గాథలు ఉన్నాయి. ఖలీఫా యైన హారూన్ అల్-రషీద్ అతని ఆస్థాన కవి అబూ నువాస్ మరియు మంత్రి జాఫర్ అల్ బర్మకీ ల గాథలు సర్వసాధారణం. కొన్ని సార్లు అయితే షెహ్ర్ జాది, తన స్వీయ గాథలనే కథలుగా అల్లి చెప్పేది.
ఈ కథలు భారత్, పర్షియన్, ఈజిప్టు, మరియు అరబ్బుల సంస్కృతి మరియు కథలు చెప్పే రీతి రివాజులు కనబడతాయి. చాలా కథలు భారత జానపద కథల మరియు గాథలలా ఉన్నాయి. ఈ కథలు చెప్పే విధానంలో ప్రముఖంగా మూడు విధానాలు కనబడుతాయి, ఈ విధానం 15వ శతాబ్దంలో సాధారణం.పండితులు, ఈ అలీఫ్ లైలా, లేదా 'వెయ్యిన్నొక్క రాత్రులు' కథామాలికల చారిత్రక కాల పట్టికలను తయారు చేశారు.
هزار ره صفت هفت خوان و رويين دژ 
فرو شنيدم و خواندم من از "هزار افسان"
"రూయిన్ దేజ్" మరియు "హఫ్త్ ఖాన్" ల ద్వారా, వేయి సార్లు" 
నేను 'హజార్ అఫ్సాన్' గూర్చి చదివాను.
దీని వివిధరకాల ప్రతుల ప్రభావం, ప్రపంచ సాహిత్యంలో అమితంగా కనపడుతుంది. రచయితలైన హెన్రీ ఫీల్డింగ్ నుండి నగీబ్ మెహఫూజ్ వరకు తమ సాహిత్యాలలో దీనిని ప్రముఖంగా ఉపయోగించారు.
దీని ప్రభావాల ఉదాహరణలు:
1&II.",
అలీఫ్ లైలా కథల ఆధారంగా ఎన్నో సినిమాలు, టీ.వీ. సీరియళ్ళు నిర్మింపబడ్డాయి.
సినిమాలు:
టీ.వీ. సీరియళ్ళు:Nights filmography: 1907-2000
ఆలయం
ఆలయం పేరుకు సంబంధించిన వ్యాసాలు
తిమ్మిరెడ్డిపల్లె
తిమ్మిరెడ్డిపల్లె గ్రామం చిత్తూరు నుండి సుమారు 22 కి.మీ. దూరంలో చిత్తూరు - హైదరాబాదు జాతీయ రహదారి పైన ఉంది.
http://censusindia.gov.in/PopulationFinder/Sub_Districts_Master.aspx?state_code=28&district_code=23
కేరియోటైప్
జీవకణంలోని క్రోమోసోముల సంఖ్య, ఆకారం, పరిమాణం మొదలైన లక్షణాలన్నింటిని కేరియోటైప్ లేదా కేంద్రక గుణం అంటారు.
వడగళ్ళు
వడగళ్ళు అంటే గుండ్రంగా లేదా అస్తవ్యస్థంగా గడ్డకట్టిన మంచు ముద్దలు. వానతో పాటుగా భూమి మీద పడే వడగళ్ళలో నీటి మంచు కలిగి ఉండి సుమారు 5 నుంచి 50 మిల్లీ మీటర్ల వ్యాసాన్ని కలిగి ఉంటాయి. తీవ్రమైన ఉరుములతో కూడిన వర్షానికి ఇంకా పెద్ద వడగళ్ళు రాలే అవకాశం కూడా లేకపోలేదు. ఇవి పారదర్శక మంచు పదార్థంతో కానీ ఇతర రకాలైన మంచుతో కలిసి పొరలు పొరలుగా కనీసం 1 మి.మీ. వ్యాసం గల గుండ్లుగా ఏర్పడుతాయి.చిన్న చిన్న వడగళ్ళు 5 మి.మీ.ల కన్నా తక్కువ పరిమాణంలో ఉంటాయి.